
Koniec E3 — koniec svetlej budúcnosti gamingu? 


E3 za nami. Čo bude ďalej? 


Neviem či je to dnešný trend alebo sa 
len niektorí snažia zviesť na negativi- 
stickej vlne danej nedávnou ekonom- 
ickou recesiou, isté ale je, že aktuálne 
sa objavujúce rekapitulácie minulo- 
týždňovej výstavy E3 optimizmom 
príliš nehýria. Vlastne, v majoritnej 
väčšine prípadov sú plné pesimizmu a 
depresie z toho, kam to ten herný svet 
vlastne speje av podstate len kritizujú 
všetko to, čo sa v súčasnosti na poli 
digitálnej zábavy deje. Nevyhovuje im 
orientácia na casual publikum, nepáči 
sa im segueliáda, všade vidia len tuc- 
tové deriváty... skrátka, na aktuálnom 
hernom trhu nenachádzajú príliš 
mnoho pozitívnych javov. Z takýchto 
skeptických úvah potom vyvstáva 
otázka, či má hranie nejakú budúc- 
nosť, keď ju nedokážu lokalizovať ani 
subjekty touto sférou priamo sa za- 
oberajúce. 


Nuž, milé dámy, milí páni - všetko je to 
vecou uhla pohľadu. Niekto vidí pohár 
polo-prázdny, niekto zas polo-plný. 
Niekto vidí v rozchode životnú 
tragédiu, iný pre zmenu začiatok 
niečoho nového. Jeden povie že hry 
idú od desiatich k piatim, druhý si 
naopak myslí, že idú od desiatich k 
dvadsiatim. Skrátka, tam kde vládne 
vlna — negatívnych nálad, tam 
nepomôže ani dávka endorfínov pri- 
amo šlehnutých do žily. Viete, tieto tzv. 
hlasy kuvičie, hlasy priamo či nepri- 
amo dehonestujúce segment hernej 
zábavy, majú nadmieru prozaický 
dôvod - lenivosť a neochota. Lenivosť 
hľadať v tej bohatej hernej nádielke to, 
čo ma baví a neochota upustiť od old- 
scoolových tradícií, ktoré len brzdia 
prirodzenú evolúciu herných návykov 
dotknutého jedinca. Je pravda, že sme 
svedkami neprimeraného množstva 
casual titulov určených pre masy, ale 
to nám nebráni si v tej zmesi rozman- 
itých žánrov a herných náplní vybrať 
ten titul, ktorý vyhovuje našim požia- 
davkám. Veď predsa, nie je to vôbec 
ťažké - pri tak ozrutnom portfóliu hier 
aké máme na trhu dnes k dispozícií, si 
musí vybrať naozaj každý! 


Nie. Namiesto toho sme svedkami 


toho, ako ortodoxné hc jadro, 
neschopné sa v aktuálnom hernom 

dianí zorientovať, svojimi výrokmi 
neprávom očierňuje hry, ktoré dnes 
dominujú trhu. Správa sa ako naša 
cirkev, ktorá akosi ignoruje vývoj v 
spoločnosti a snaží sa stoj-čo-stoj 
pretláčať svoje archaické názory bez 
toho, aby si uvedomila že doba už 
trošku pokročila a na tie rozprávky už 
dnes nikto nie je zvedavý. Inými slo- 
vami, správa sa ako niekto, kto sa ne- 
dokáže prispôsobiť realite dneška. A 
hľa, mám tu aj jeden príklad: Hard- 
core hráči si robia posmešky zo série 
Call of Duty - ale keď sa pozrieme na 
predajné čísla, tak tie skutočné hard 
core tituly (príklad za všetky - 
Demon“s Souls) majú problém vôbec 
dosiahnuť šesťciferný počet 
predaných kusov. To nie sú výmysly, 
to sú holé fakty. Jediný, kto určuje 
smer vývoja hier, sme totižto my. A my 
si dokonale užívame tretie, štvrté, 
piate či desiate pokračovania toho 
istého, pretože ak by tomu tak nebolo, 
neboli by ani spomínané tretie, štvrté, 
piate či desiate pokračovania toho 
istého. Samozrejme, hráči postaršieho 
veku majú problém sa adaptovať na 
dnešný trend, ale to zákonite nezna- 
mená, že tento trend je kontraproduk- 
tívny či nebodaj zlý. Je to len trend, 
ktorý sme určili my sami tým, aké hry 
preferujeme. 


Nedávno som s kolegom z redakcie 
spomínal na zlaté časy titulov prvej 
polovice 90tych rokov, kedy leteli také 
pecky ako prvý Prince, Duna, Ishar, 
Eve of The Beholder a ďalšie a ďalšie 
klasiky, na ktorých vymenovanie tu 
skrátka nemám miesto. V zápätí som 
si ale uvedomil, že v obdobne nostal- 
gickom duchu môžem s láskou 
pospomínať aj na gamesy, ktoré vyšili 
v priebehu rokov 2000 - 2005. Unre- 
aly, Ouakovia, Tomb Raiderovia, Might 
and Magicy, Age of Empiresy... jedna 
hra fantastickejšia než druhá! No a 
teraz si predstavte, že presne, presne 
tým istým kladným spôsobom môžem 
zhodnotiť aj hry nedávne - Gearsovia, 
Unchartedy, Dead Spacy. V čom to asi 
bude? Ako je možné že človek ako ja, 
človek ktorý v dávnych dobách nedal 
dopustiť na System Shock či iné tituly 
danej éry, si rovnako pochvaľuje aj hry 
dnešné? Nuž, odpoveď som vám už 
na to raz dal - nebránim sa evolúcii a 
viem si veľmi dobre vybrať, čo ma baví 


a bude baviť. 


Možno aj práve preto, že moje herné 
chúťky sú flexibilné a neboja sa 
prispôsobiť trendu, sa mi aktuálny 
ročník E3 páčil viac, než som si vôbec 
vedel v úvode show predstaviť. Aj na- 
priek tomu, že sme sa nedočkali až tak 
prekvapivých odhalení ako boli 
pôvodne veštené (chýbal nový Com- 
mand and Conguer, Thief, Alan Wake, 
GTAV, Burnout atď. atď. atď.), bola 
lavína noviniek z výstavy krásnym 
dôkazom toho, že oblasť digitálnej 
zábavy ani náhodou nezaspala na 
vavrínoch ale napreduje vo vývoji tak, 
ako sa na éru 21. storočia patrí. Nové 
technológie striedajú staré, popularita 
žánrov osciluje ako krivka ekonomick- 
ého vývoja, tituly sa predháňajú v ino- 
vatívnosti svojho obsahu a hráči, 
obklopení toľkou rozmanitosťou a vari- 
abilitou, musia jednoducho pociťovať 
radosť. Radosť z toho, že žijú v zlatej 
ére gamingu, v dobe, kedy hry už 
dávno nie sú len "kultúrou kryplov" ale 
celospoločensky uznanou formou 
zábavy, ktorej holdujú ľudia bez 
akýchkoľvek predsudkov. A ja som 
hrdý na to, že som tejto éry súčasťou. 


Aby ste si ale nemysleli, že 
zatvorením brán E3 sa automaticky 
končí aj najdôležitejší herný event 
tohto roka. Opak je totižto pravdou. 
Dozvuky z uvedenej výstavy nás budú 
sprevádzať ešte minimálne niekoľko 
najbližších dní a ak nakoniec predsa 
len utíchnu, ku slovu sa dostane ple- 
jáda titulov tohto mesiaca, sľubujúca 
bohatú hernú úrodu, známu skôr z ob- 
dobia Vianoc než z časov, známych aj 
ako uhorková sezóna. Nuž, tá nám 
tento rok nehrozí a pokiaľ vás o tom 
nepresvedčia tituly ako dobrodružný 
dungeon crawler Hunted: The 
Demon “s Forge, výbušný Red Fac- 
tion: Armageddon, úchylne 
dekadentná Alice: Madness Returns či 
návrat kráľa Dukeho Nukema, tak 
potom ste buď extrémne nároční, 
alebo ste si zvolili nevhodné hobby. 
Pretože nevybrať si z tak pestrej 
ponuky aspoň jeden kúsok ktorý by 
vás zaujal, to sa inak ak 
prieberčivosťou nazvať nedá. A my 
pevne dúfame, že vy takí nie ste... 
však? 


Konferencia Microsoftu 


Najväčší tohtoročný veľtrh zábavnej elektroniky sa začal! 4 dni trvajúce sviatky všetkých hráčov odštartovala 
vskutku epická konferencia Microsoftu, na ktorej sa to doslova hemžilo exkluzívnymi ohláseniami. Čo všetko 
teda ponúkla prvá hodina a pol z výstaviska E3 si zhrnieme v nasledujúcom článku, v ktorom vám odhalíme 
doposiaľ všetky priam vyčerpávajúce informácie. Let get it started! 


Press konferencia Microsoftu začala, 
na naše prekvapenie, presne v 
stanovených 18.30 hod. Miestnosť 
plnú novinárov spočiatku na niekoľko 
sekúnd zahalila čiernočierna tma, až 
sa napokon na obrovskom plátne visi- 
acom nad hlavným pódiom zobrazilo 
akési zelené rádiové vlnenie, čo jasne 
naznačilo príchod FPS kráľa tejto zimy 
— Call of Duty: Modern Warfare 3. 
Nasledoval dlhý, vyše 9 minút trvajúci 
gameplay, ktorý v úvode „spestril“ 
krátky výpadok Xbox 360 gamepadu. 
Úsmevy však prítomným, ale aj di- 
vákom pri obrazovkách veľmi rýchlo 
nahradili užasnuté výrazy. To, čo pred- 
viedla hra sa opäť môže s čistým sve- 
domím prirovnávať k 
vysokorozpočtovým filmovým block- 
busterom. Misia s názvom Hunter 
Killer sa odohrávala hlboko pod vod- 
nou hladinou, kedy sa hráč ujal role 
vojaka majúceho za úlohu zabrániť vy- 
pusteniu navádzaných rakiet. Akcia 
striedala akciu, nechýbali všadeprí- 
tomné výbuchy a samozrejme epické 
finále v podobe úteku z rozbombar- 
dovaného New Yorku. Podobne ako 
sa vyjadrili chlapci z Infinity Ward, ani 
my sa už pomaly nevieme dočkať 8. 
novembra! 


Po dychberúcej prezentácii MW3 
prišiel všetkých srdečne privítať Don 
Mattrick, moderátor konferencie, ktorý 
však na pódiu dlho nepobudol. Vys- 


triedali ho totiž ľudia Zo Sguare Enix, 
ktorí prišli odprezentovať xboxovú 
verziu nového Tomb Raider. Dočkali 
sme sa debutových gameplay 
záberov, ktoré rozhodne stoja za to. 
Neustále aukajúca a padajúca Lara na 
to mala niekoľko pádnych dôvodov. 
Nielenže sa najprv ocitla zamotaná v 
pomerne hrubej vrstve akejsi 
pavučiny, ku všetkému bola hnaná ne- 
dostatkom času, keď je hrozilo 
niekoľko nebezpečenstiev. Okrem šia- 
lenca, ktorý sa jej snažil niekoľkokrát 
siahnuť na život si musela dávať pozor 
aj na rôzne balvany odpadávajúce z 
krehkých stien jaskyne, v ktorej sa 
záhadných udalostí ocitla. Napokon sa 
jej však podarilo utiecť pred istou sm- 
rťou a zlatým klincom celej gameplay 
prezentácie bol nádherný výhľad na 
pustý ostrov, na ktorom hlavná hrdinka 
stroskotala počas silnej búrky. Autori 
na záver len dodali, že hra vyjde až na 
jeseň 2012. 


Pódium ďalej hostilo Petera Moora, 
prezidenta EA Sports, ktorý potvrdil, 
že najnovšie športové tituly z ich port- 
fólia budú obsahovať plnú podporu 
Kinectu. Jedná sa konkrétne o FIFU 
12, Tiger Woods PGA Tour 12, Mad- 
den NFL 12 a štvrtú, zatiaľ neozná- 
menú hru. Moore po svojom krátkom 
monológu zavolal na pódium Raya 
Muzyku z Bioware, ktorý pochopiteľne 
prišiel predstaviť Mass Effect 3. 


Podobne ako tituly od EA Sports, aj 
zakončenie tejto vesmírnej pecky 
bude podporované Kinectom. Teda, 
Muzyka so svojim spoločníkom pred- 
stavili presnejšie funkciu hlasovej ko- 
munikácie s postavami. Miesto toho, 
aby klasicky označil odpoveď Shep- 
arda pomocou gamepadu, stačilo mu 
ju zreteľne vysloviť. Takto mohol ko- 
munikovať aj so svojim tímom, 
ktorému stačilo skríknuť povely a oni 
automaticky vykonali danú požia- 
davku. Hlasové ovládanie Mass Ef- 
fectu 3 možno považovať za skutočne 
originálny prvok, ktorý posunie kvality 
hry na novú úroveň. To však bolo z 
ME3 na „konfere“ Microsoftu všetko, 
väčšieho predstavenia sa dočkalo na 
domácej pôde, teda na konferencii 
EA. 


Pokračovalo zväčša vymenovávanie 
ďalších titulov s podporou Kinectu. 
Okrem iných ním bude možné ovládať 
už aj novinku z dielní Ubisoftu, Ghost 
Recon: Future Soldier. Nielen hranie, 
ktoré nám predstavili zamestnanci Ubi 
vskutku originálnym spôsobom (ak ste 
sa pýtali, ako sa budú hrať strieľačky 
s Kinectom, práve prezentácia Future 
Soldier vám to zodpovedala), ale aj 
také detaily ako prezeranie arzenálu si 
vychutnáme vďaka tejto pohybovej 
periférii. K slovu sa samozrejme 


dostalo aj Xbox Live, ktoré sa po 
novom ovláda „po vzore“ ME3 aj po- 

mocou hlasovej komunikácie. 
Nechýbali novinky v podobe YouTube, 
ktorý po rokoch konečne pribudne v 
ponuke XBL aplikácií, taktiež si vy- 
chutnáme z prostredia XBL aj 
televízne vysielanie a po novom sa 
môžeme tešiť na prehľadávač Bing, 
ktorý sprehľadní a zjednoduší celý 
systém. Stačí zadať akýkoľvek príkaz 
a UŽ aj sa vám zobrazia všetky dos- 
tupné zložky s vami zadaným výra- 
zom. Kedy sa však týchto funkcií 
dočkáme my si ani náhodou ne- 
dovoľujeme odhadnúť. V prvom rade 
sú zamerané predovšetkým pre amer- 
ický trh. 


Vďaka Kinectu si užijeme aj nové 
UFC, ktoré bolo predstavené v obsa- 
hovo pomerne nasýtenej prezentácii. 
Potom sa však prešlo od sľubov k 
činom. Na pódium dorazila známa 
tvár, Cliff Blezsinski, za účelom ukázať 
gameplay z Gears of War 3. Na 
pomoc si ale doviedol aj spoločníka, 
rapera Ice-T, ktorý si s Cliffym zahral 
kooperáciu. V nej sme mohli vidieť boj 
proti prerastenému monštru, ktoré si 
postupne odhryzlo niekoľko kúskov z 
plošiny, z ktorej mu uštedroval Marcus 
jednu ranu za druhou. Po tomto vcelku 
dlhom, no hlavne epickom gameplayi 
nasledovalo znovuoznámenie niekda- 
jšieho Codename: Kingdoms z minu- 
loročnej E3. Tentoraz vyšiel na povrch 
oficiálny názov Ryse sprevádzaný 
kvalitným CGI trailerom s gameplay 
vsuvkami. Hru mimochodom 
pripravuje exkluzívne pre Xbox 360 a 
Kinect nemecký Crytek. Microsoft 
ďalej vyrukoval s ohlásením HD 
novinky Halo: Combat Evolved An- 
niversary, ktoré ponúkne remake 
prvého Halo s niekoľkými inováciami a 
hlavne, kvalitnejším grafickým 
kabátikom. Titul môžeme očakávať 
koncom roka, 15. novembra 2011. 


Počas konferencie MS sa prezento- 
vala samozrejme aj Forza 4, ktorá 
ponúkla pôsobivý trailer ukončený 
dôležitým dátumom — revolučné 
závody ovládané Kinectom vyjdú 11. 
októbra 2011! Prekvapením večera 
bolo oznámenie Fable the Journey 
samotným Peterom Molyneuxom z Li- 
onhead Studios. Po krátkom CGI 
úvode nasledoval zbesilý gameplay 
ukazujúci využitie Kinectu na konskom 
povoze (jeho ovládanie mávaním vo 
vzduchu pôsobilo až komicky :). Vidieť 
sme mohli aj použitie mágie za pomoci 
vlastných rúk a celkový dojem z hry je 

teda zatiaľ nadmieru kladný. V poradí 
štvrté Fable avšak uvidíme až na 
budúci rok. Po tejto prezentácii nastal 
čas na oznámenie ďalšej novinky — 
Minecraftu na Xbox 360! MS tak 
učinilo po dohode s tvorcami z Mo- 
jangu, ktorý spravia konverziu 
pripravenú pre ovládanie s Kinectom. 
Výsledok by sme mali vidieť už kon- 
com roka. Posledná časť konferencie 
patrila len a len Kinectu, nakoľko sme 
sa dočkali ohlásenia nových pohy- 
bových hier na čele s tanečným Dance 
Central 2, Tim Schaffer oznámil prí- 
chod casual hry pre rodiny s deťmi 
Once upon a Monster, nechýbalo 
športové Kinect Sports: Seasons 2 a 
na rad sa dostal aj detský titul z 
prostredia obľúbeného parku Disney- 
land. Fanúšikovia Hviezdnych vojen 
sa zas dočkali oficiálneho predstave- 
nia Kinect Star Wars. V závere konfer- 
encie sa mihol aj Kudo Tsunoda, ktorý 
predstavil zaujímavý počin (opäť 
kinectovský) Kinect Fun Labs. Ten je 
k dispozícii na XBL oddnes a ponúkne 
ďalšie nevídané funkcie. Vďaka Fun 
Labs si môžete svojho avatara 
dokonale prispôsobiť svojej vlastnej 
podobe, na čo stačí, aby vás Kinect 
zoskenoval z rôznych uhlov a 
následne vytvoril ako 3D avatar s rov- 
nakými črtami a aj oblečením. 
Podobne si môžete zoskenovať rôzne 
predmety (napríklad plyšákov apod.), 
ktorých následne možno ovládať. Na- 
jväčšou vychytávkou však je, že vo 
Fun Labs sa Kinect naučí rozoznať 
doslova všetky končatiny daného 
hráča vrátane prstov na rukách, čím 
sa môžete pustiť aj do kreslenia na vir- 
tuálnom plátne vášho televízora. 


Zlatým klincom programu však bolo 
čosi, čo samotný Don Mattrick označil 
za neoddeliteľnú súčasť histórie 
Xboxu. Niečo, čo je pre Microsoft tak 
dôležité, ako Xbox Live či Kinect. 
Presne o 20.00 6. júna 2011 bolo 
svetu predstavené Halo 4, ktoré vyjde 
koncom roka 2012 a načrtne úplne 
novú trilógiu z univerza Halo. Chýbať 
pritom samozrejme opäť nebude ves- 
mírna ikona, Master Chief. To je z 
press konferencie Microsoftu na E3 
pre tento rok všetko. Musíme usúdiť, 
že sa jednalo o veľmi zaujímavú a 
zábavnú akciu, ktorá veľmi trefne 
striedala zaujímavé s tým menej pôso- 
bivým. Microsoft proste odviedol kus 
dobrej práce! 


Konferencia Sony 


Keďže Sony press konferencia prebehla neskoro v noci, bolo jej sledovanie pre väčšinu pracujúcej triedy prak- 
ticky nemožným. Preto vám dnes prinášame aspoň sumár toho, čo sa počas eventu odohralo a čo stojí naozaj 


za zmienku: 


Konferenciu samozrejme otvoril už 
klasický zostrih všetkých najkľúčove- 
jších produktov spoločnosti Sony. 
Nechýbali ako zábery z najväčších 
exkluzivít, tak | z PSP Move či PS Vita, 


nového handheldu, — donedávna 
známeho pod skratkou NGP. 


Ako uvítací hosť sa opäť osvedčil šéf 
SCEA, Jack Tretton, ktorý sa nám 
hneď z kraja ospravedlnil za výpadok 
PSN a ako formu vďaky všetkých 
privítal štýlovo, a to programom 
odškodnenia známym pod názvom 
"you re welcome". 


Prezentáciu titulov zahájil -ako inak- 
Uncharted 3, ktorý opäť zaujal krás- 
nou grafikou i nie až tak nápaditým 
gameplayom. Každopádne, titul bol v 
rámci eventu prezentovaný v stere- 
oskopickom 3D, takže fanúšikovia 
tejto technológie sa môžu už teraz 
tešiť, ako si Drakea užijú v plnohod- 
notných troch rozmeroch. Ukážka sa 
inak odohrávala na palube nejakej 
lode a začala byť zaujímavá až v mo- 
mente, kedy sa loď začala potápať. 
Záver prezentácie titulu sa niesol v 
znamení parádneho traileru so 
zábermi z rôznych sekcií hry, pričom 
okrem iného bola potvrdená aj prítom- 
nosť Eleny. 1. novembra sa Uncharted 
3 dočká svojho oficiálneho vydania. 


Ďalším "pánom" na holenie je FPSka 
Resistance 3, ktorá ale nepôsobí tak, 
ako by mala - live demo ma až 
nebezpečne blízko k rozličným 
budgetom a po pravde, stále 
nechápeme ten humbuk, ktorý sa 
okolo tejto tuctovo vyzerajúcej série 
vytvoril. Každopádne, proti gustu ži- 


aden dišputát. 


Tak ako sme vás nedávno informovali, 
v rámci Sony konferencie bola potvr- 
dená God of War Origins Collection, 
teda HD pack PSPčkových dielov s 
Kratosom v hlavnej úlohe. Balík hier 
bude vydaný v priebehu septembra a 
oba porty budú plne v 3D. 


Konferencia samotná bola silne zam- 
eraná na prezentáciu 3D technológie, 
čo potvrdila aj značne OT prezentácia 
3D monitoru, ktorá však bude 
umožňovať split-screen bez nutnosti 
rozdelenia obrazu, keďže každý hráč 
bude vidieť iný obraz. 


Po krátkej propagácii Sony hardvéru 
sa k slovu dostáva NBA 2K12, ktorá 
do hry zavádza možnosť použitia mo- 
tion zariadenia Move. Medieval 
Moves: Dead Man“s Guest je ďalším 
z rady fantasy titulov, využívajúcich 
Move - ukážke ale chýba dynamika a 
nejaký ten punc, kvôli ktorej by sme si 
tento titul kúpili. Je to až príliš 
priemerne vyzerajúca záležitosť. 


Našťastie, predchádzajúcu slabšiu 
chvíľku plne vynahradzuje ukážka z 
Infamous 2, ktorá je plná všakovakých 
efektných scén, za ktoré by sa nehan- 
bil ani sám majster filmovej akcie 
Michael Bay. Titul taktiež dostane pod- 
poru Move, tak ako ňou bude obo- 
hatená aj Little Big Planet 2. 


Starhawk, pokračovanie vlažne pri- 
jatého Warhawku, sa prezentuje 
pekným CGI trailerom, avšak samotný 
gameplay absentuje. Návrat taktiež 
hlási populárna plošinkovka Sly, a to v 
titule Sly Cooper: Thieves in Time, 
ktorá svojim cell-shaded vizuálom 
nestratila nič Zo svojho dávneho kúzla. 


Autor populárnej sci-fi onlinovky Eve 
Online oznamuje, že ich najnovší pro- 
dukt, masívna FPSka Dust 514, bude 
exkluzívnym pre platformu PS3 a 
umožní cross-platformové hranie 
medzi konzolou a PC, na ktorom slávi 
úspechy práve Eve Online. Samotný 
gameplay však bohvieako nápadito 
nevyzerá a nevieme si v praxi pred- 


staviť, ako táto FPSka dokáže zaujať 
na viac, než niekoľko hodín, aby sme 
si za ňu platili pravidelné mesačné 
poplatky. 


Milým prekvapením v rámci konferen- 
cie je prezentácia nového Bioshocku 
Infinite- zostrih gameplay záberov ob- 
sahujúcich aj prvé náznaky hudu, pô- 
sobí naozaj osviežujúco. PS3 verzia 
titulu navyše dostane exkluzívny sťa- 
hovateľný obsah. Ken Levine, autor 
Bioshocku, taktiež odhaľuje nový titul 
z tohto univerza, ktorý však nemá ešte 
ani len názov - hra sa však objaví na 
NGPčku. 


Nedávno odhalený herný Star Trek za- 
žíva počas konferencie svoju premiéru 
v podobe suprového traileru, sľubu- 
júceho výbornú 3rd person akciu, 
takú, akú sme mali možnosť vidieť už 
priamo vo filme. 


Po relatívne zdíhavom príhovore Kaza 
Hiraia sa konečne ku slovu dostáva 
nový handheld z dielne Sony, PS Vita, 
ktorého cenovka je nadmieru zaují- 
mavá - 250 Eur (amíci to budú mať za 
249 dolárov) za štandardný model a 
300 Eur za model s podporou siete 
3G. Na platforme sú prezentované tit- 
uly ako Modnation Racers, Uncharted: 
Golden Abyss či Ruin, akčné RPG 
pripomínajúce sériu Diablo. Grafika ja 
na malom displeji handheldu naozaj 
dychberúca, čo samozrejme dokazuje 
hlavne Uncharted. 


Po odhalení nového handheldu kon- 
ferencia pokračuje klasicky japonským 
trailerom na bojovku Street Fighter X 
Tekken, ktorá síce vyzerá atraktívne, 
ale zaujme len minoritnú časť 
hráčskeho publika. Titul sa taktiež 
dostane aj na PS Vitu. 


Na záver sme samozrejme čakali aj 
nejaké to prekvapivé odhalenie, avšak 
k ničomu tak epickému akým bol 
trailer na Halo 4 nedošlo. Konferencila 
jednoducho skončila bez ciiffnangeru, 
z čoho máme ešte aj teraz nepríjemnú 
pachuť v ústach. Ale čo, E3 ešte len 
začína a nasledujúce dni nám chuť 
isto iste napravia. 

Predstavujeme vám Nintendo Wii U 


Ako sa dalo očakávať, počas včerajšej Nintendo konferencie sme sa dočkali odhalenia novej domácej konzoly, 
ktorá pod názvom Wii U si dáva za cieľ zjednotiť ako casual publikum odchované pôvodným Wiičkom, tak i 
core hráčov, preferujúcich skôr platformy PS3 a Xbox 360. Bez zbytočných obkecávačiek sa teda pozrime, čo 
sa pod pojmom Wii U v skutočnosti skrýva: 


1. Revolučný "gamepad" 


No, ono sa to vlastne ani tradičným 
gamepadom nazvať nedá. Ovlá- 
dač novej konzoly v tvare tabletu je 


ovládača, ten ešte nie je konečný 
a je možné, že v závere bude jeho 
tvar úplne iný. "Črevá" ale ostanú 
bezo zmeny. 


totižto niečo, čo sme na hernej 
scéne ešte nemali možnosť vidieť. 
6.2 palcový, plne dotykový HD dis- 
plej nám umožní hrať hry spô- 
sobom, aký tradičným 
gamepadom nebol doteraz možný 
a vďaka štandardným prvkom ako 
analógy, A/B/X/Y tlačítka, L/R či 
ZL/ZR bumpery neprídeme o Ži- 
aden v súčasnosti využívaný 
model game-controllingu. 


Samotný gamepad ale bude vy- 
bavený aj ďalšou várkou high-tech 
vylepšení: akcelerometer, gyrosen- 
zor, vibrácie, kamera, mikrofón, 
pohybový senzor, stylus... to 
všetko bude tvoriť súčasť 
"gamepadu" konzoly Wii U a 
dokonca sa plánuje aj z podporou 
rozpoznávania tváre prostred- 
níctvom spomínanej kamery. 
Podľa prvých ohlasov je ovládač v 
tvare tabletu prekvapivo ľahký a 
údajne sa výborne drží v rukách, 
pričom ale autori potvrdili, že kon- 
zola bude podporovať všetky 
doteraz vydané Wiičkové periférie. 
Čo sa týka samotného dizajnu 

2. Killer súčasného next genu - 
Wii U 


Nenápadne vyzerajúca krabička 
síce nejaví známky nejakej 
výraznejšej inovácie, avšak 
akonáhle povieme že ide o proto- 
typ dizajnu, všetky skeptické ná- 
zory ihneď padajú do prepadliska 
dejín. Výkon novej Nintenďáckej 
mašinky je totižto to, čo v na- 
jbližších mesiacoch nedá 
pohlavárom zo Sony a Microsoftu 
určite spávať. Nový hardware bude 
poháňať multi-core procesor od 
IBM (počet jadier nebol zatiaľ 
špecifikovaný) a konzola samotná 
nebude mať žiaden problém s ro- 
zlíšením 1080p. Podľa ohlasov 
third party developerov ktorí dostali 
možnosť sa s novým Wiičkom 
pohrať, je jeho výkon vskutku 


famózny a ako uvidíte na posled- 
nom videu, plne schopný rozchodiť 
všetky aktuálne pecky smerujúce 
na X360 a PS3. 


Vráťme sa ale ešte na moment k 
špecifikáciám zariadenia - Wii U 
bude plne spätne kompatibilné s 
pôvodným Wiičkom, bude mať 4 
USB porty a internú flash pamäť, 
rozšíriteľnú — však prídavnými 
pamäťovkami typu SD. Všetky hry 
budú dodávané na nových 12 cen- 
timetrových optických médiach s 
vysokou hustotou záznamu (až 25 
GB dát) ale zabudovaná 
mechanika nebude mať problém 
ani s médiami predchodcu. Plat- 
forma bude podporovať už spomí- 
naných 1080p, a to 
prostredníctvom či už HDMI výs- 
tupu alebo výstupu typu kompo- 
nent. Nebude ale chýbať ani output 
kompozitný a S-Video. HDMI 
navyše konzole zabezpečí pod- 
poru 5.1 audia, pričom sa očakáva 
aj premiéra v podobe HD 
zvukových formátov (PS3 hry majú 
buď len DTS, alebo PCM - nemajú 
DTS-HD ani Dolby Tru HD). 


3. Plná podpora zo strany 3rd 
party developerov 


Ako sme spomínali už v pred- 
chádzajúcej sekcii, Nintendo si pre 
ich novú platformu Wii U 
zabezpečilo vskutku fenomenálnu 
podporu zo strany developerov. 
Ako inak si totižto vysvetliť sku- 
točnosť, že bola to práve konferen- 
cia Nintenda, kde sa po prvý krát 
ukázal E3 trailer na titul Darksiders 


2 či prvé in-game zábery z Aliens: 
Colonial Marines: 


Dvojicu spomínaných  peciek 
súčasného next-genu ale doplnili 
aj ďalšie, nemenej zaujímavé 
bomby - Assassins Creed, 
Bioshock lnfinite, Metro: Last Light, 
Dirt, Ninja Gaiden 3, Battlefield 3... 
skrátka, Nintendo svojou show za- 
hájilo ofenzívu voči konkurencii a 
to nie sľubmi a zavádzačkami, ale 
faktami - drvivá väčšina "core" hier 
sa objaví na Wii U a to pre hráčov 
znamená len jediné: nová plat- 
forma z dielne Nintenda im nie 
lenže poskytne klasickú motion 
zábavu Wiička, ale aj HD gaming, 
ktorý bol u doterajšej Nintendo 
konzoly prakticky nemožný. Inými 
slovami, vražedná kombinácia, s 
ktorou sa budú pasovať obe 
konkurenčné spoločnosti naozaj 
veľmi ťažko. 


Záverom nám teda neostáva nič 
iné než skonštatovať, že príchod 
novej platformy z dielne Nintenda 
bude mať isto iste radikálny dopad 
na súčasnú pozíciu oboch 
konkurentov a ak sa Wii U sku- 
točne objaví na pultoch obchodov 
už v druhej polovici roku 2012, ako 
Microsoft, tak aj Sony budú mať 
naozaj problém tejto high-tech kra- 
bičke plnej inovácií konkurovať. 
Dajte na naše slová a pomaly sa 
začnite učiť správne vyslovovať 
Wii U.... Viii Jú! 

Predstavujeme vám Sony Playstation Vita 


NGFP, super-výkonný nástupca 
PSPčka, sa počas nedávnej E3 
Sony konferencie podľa očaká- 
vaní dočkal odhalenia svojho 
skutočného mena - dámy a páni, 
NGP je mftve, privítajte prosím 
Playstation Vita! Vita, čo v lat- 
inčine znamená život, tak 
sľubuje next-gen gaming 
vreckových rozmeroch a svoj 
obrovský potenciál podtrhuje 
nie len vynikajúcim hardvérom, 
ale aj rovnako parádnym soft- 
vérom. Z prezentácie produktu 
je skrátka zrejmé, že Sony sa zo 
svojich chýb, ktoré spravila v 
prípade propagácie PSPčka, 
poučila a z marketingového 
hľadiska nechce u svojho 
nového handheldu nechať nič 
na náhodu. Čím nás teda PS Vita 
tak príjemne prekvapilo? 


1. Žhavé vnútornosti 


V prvom rade je potrebné si ozre- 
jmiť niekoľko hardvérových sku- 
točností - PS Vita ponúkne hráčom 
neskutočne ostrý, 5 palcový multi- 
touch OLED displej s rozlíšením 
960x544 pixelov. Aby tých 
dotykových prvkov ale nebolo 
málo, zariadenie bude mať na zad- 
nej strane ďalšiu na dotyk citlivú 
plochu, ktorá ale bude znamenať 
aj pevne zabudovanú batériu, 


Blade 


TÍ VITA 


keďže jej demontáž zjavne nebude 
vecou pre laikov. Z hľadiska číreho 
výkonu sa môžeme tešiť na štvor- 
jadrový ARM Cortex 9 procesor, po 
stránke grafického výkonu pod- 
porovaný ďalším štvorjadrom, ten- 
tokrát ale nesúcim názov 
PowerVR, vo svojej menej výkon- 
nostnej triede poháňajúcim naprík- 
lad aj iPad 2. Z ďalších 
hardvérových doplnkov nesmieme 
zabudnúť na bluetooth 2.1, Wi-Fi, 
3G (u drahšej verzie), GPS (1!), 
dvojicu kamier, mikrofón, sixaxis 
motion zariadenie, gyroskop, 
akcelerometer a kompas. 


Samozrejme, z dôvodu absencie 
internej, pevne zabudovanej 
pamäte bude PS Vita na šírenie tit- 
ulov pre ňu určených využívať os- 
obitný typ flashky, pričom ale slot 
pre SDčku sľubuje, že ani vlastný 
obsah (hudba, videá a pod.) neb- 
ude handheldu cudzí. Skrátka, 
všestranná platforma, ktorá nám 
dokonca umožní hrať aj originálne 
PSP tituly, aj keď len prostred- 


níctvom príslušného pred-inštalo- 
vaného emulátoru. Cena tejto 
šikovnej hračky bude 249.99 Eur 
(Wi-fi only verzia), resp. 299.99 
Eur (3G verzia) a dočkáme sa jej s 
najväčšou pravdepodobnosťou už 
okolo Vianoc. 


2. Hry, hry, HRY 


Čo by to bolo za novú platformu, 
keby sa hneď z kraja nedočkala 
jednej z najlepších hier PS3 uni- 
verza? Veru tak, Uncharted mieri aj 
na PS Vitu a pod názvom Un- 
charted: Golden Abyss sľubuje rov- 
nako dychberúce grafické orgie, 
ako jeho dospelejší bratia. Nev- 
eríte? Pozrite si nasledujúce video 
a možno pochopíte, že aj s malým 
gašparkom sa dá vykúzliť bravúrne 
divadlo :) 


Druhým tradičným PS83-only titu- 
lom, ktorý uzrie svetlo sveta aj na 
platforme PS Vita, bude LittleBig- 
Planet. V súvislosti s ohlásením tit- 
ulu sa na svetlo sveta dostala aj 

prvá oficiálna ukážka, ktorá nám 
ozrejmuje všetky kľúčové prvky 
hry: 


Ak sa bavíme o LittleBigPlanet, 
nesmieme zabudnúť ani na Mod- 
nation Racers. TÍ sa totižto taktiež 
dostanú na novú platformu a v 
podstate nám prinesú presne to 
isté, čo jeho predchodcovia. Tzn. 
výbornú arkádovú racingovku a 
súčasne aj kvalitný sand-box, v 
ktorom bude modelovanie tratí po- 
mocou všakovakých PS Vita vy- 
chytávok naozaj hračkou. 


Milovníci futuristických racingov 
Wipeout sa taktiež majú na čo tešiť 
- PSMita sa totižto v deň svojho vy- 
dania dočká úplne nového Wipe- 
outu 2048, sľubujúceho tentokrát 
presne tú istú šialenú rýchlosť, ako 
jeho PS3 verzia. Samozrejme, 
všetko vďaka high-end hardvéru 
poháňajúcemu tento handheld. 


Akčná fantasy sekačka Dynasty 
Warriors síce nepatrí medzi tie na- 
jväčšie herné hity z portfólia 
PSšaky, avšak v spojení s unikát- 
nym ovládaním PS Vity sľubuje 
viac, než len klasický clik-fest, 
resp.  button-fest. Využívajúc 
všetky ovládacie prvky zariadenia 
bude totižto možné v rámci titulu 


predvádzať tak šialené kúsky, že 
inak ako bravúrnym achievmentom 
zo strany developera sa to naozaj 
nazvať nedá. Veď posúďte sami: 


Street Fighter X Tekken, bojovka 
ktorá spojí dokopy dvojicu 
fenomenálnych bitkárskych sérií, 
sa dočká aj svojej PS Vita verzie. 
Tá nás síce svojim samotným kon- 
ceptom príliš nezaujala, avšak pre 
fanúšikov tohto žánra je to isto iste 
dobrá správa. 


Ok, čo ďalej? Tak napríklad nový 
Ridge Racer, ktorý je vyvíjaný in- 
terným Namco tímom a na devel- 
opment dohliada aj Hideo 
Teramoto, — producent Ridge 
Raceru 7. Alebo taký Virtua Tennis 
4, ktorý nám na vreckovej plat- 
forme ponúkne až 22 licencov- 
aných svetových hráčov či 
originálne ovládanie, využívajúce 
všetky nové dotykové vychytávky 
handheldu. Či vy by ste radšej ne- 
jakú plošinkovku? No dobre - čo 
takto séria Oddworldov, s cross- 
platformovou podporou medzi PS3 
a PS Vita? Nuž, herných titulov 
vyvíjaných pre tento malý zázrak z 
dielne Sony je vskutku neúrekom a 
pokiaľ dáte autorom dostatok času, 
PS Vita sa vám odvďačí zábavou, 
ktorú nebudete chcieť pustiť z ruky. 

Ukrajinské štúdio 4A Games minulý rok mnohých 
doslova prekvapilo svojim first-person debutom Metro 
2033. Hra, vychádzajúca z knižnej predlohy ruského 
spisovateľa Dmitryho Glukhovskeho, sa dočkala 
vrelého prijatia u hráčov, ktorých očarilo precízne 
vizuálne spracovanie spoločne s dychberúcim a 
mrazivým príbehom zasadeným rovno pod moskovskú 
metropolu. Komu jeden výlet do skazami a nástrahami 
preplneného metra nestačil, môže sa začať tešiť na 
pokračovanie, ktoré sa oficiálneho oznámenia dočkalo 
len pred niekoľkými hodinami! 


V poradí druhý počin ľudí z 4A Games nesie názov Metro: 
Last Light a svetu bol predstavený počas včerajšej akcie v 
Londýne. Pred zrakmi desiatkov novinárov odhalil prvé 
konkrétne detaily okolo hrateľnosti a príbehovej linky, 
nechýbali zábery priamo z hrania, ako aj prvé screenshoty. 
Doterajšie reakcie na hru boli zväčša kladné, nakoľko au- 
tori sľúbili prekopať a napraviť všetky slabé stránky pred- 
chodcu. Čo všetko sa za zatvorenými dverami odohralo si 
tak porozprávame v našom preview pozliepanom z tých na- 
jčerstvejších informácií. 


Čo si treba podľa slov Huwa Beynona z THO vopred uve- 
domiť v súvislosti s hrou je to, že Last Light nebude in- 
špirované knižným Metrom 2034, ako sa kedysi 
predpokladalo. „Metro 2034“ bol vraj len pracovný názov, 
ktorý mal slúžiť pre akési zjednodušené označenie. Tvor- 
covia sa teda pustia do nových neprebádaných vôd, keďže 
Glukhovskeho nepriame pokračovanie mapovalo situáciu 
metra diametrálne iným štýlom. 4A si tak môže akokoľvek 
prispôsobiť svoj vlastný príbeh. Tak či tak, opäť sa zamer- 
ajú na Arťoma, ktorý len o vlások unikol začiatku jadrovej 
vojny a celý život vyrastal v metre. Pre spresnenie, jedná 
sa práve o toho Arťoma, ktorý sa kedysi na vlastnú päsť 
púšťal do Polis podať správu od záhadného Lovca, je to 
ten Arťom, ktorý po boku Bourbona bádal po stopách 
duchov a presne ten Arťom, ktorý zažil hromadu ďalších 
dobrodružstiev, ktoré sme so zatajeným dychom 
prechádzali v prvom diely. Nakoľko sa Metro 2033 mohlo 
skončiť dvoma rôznymi udalosťami, 4A má už presne pre- 
myslené, ako bude príbeh Last Light nadväzovať. 
(SPOILER) Stačí poznať ten horší koniec, kedy Arťom vy- 
hodil do vzduchu teritórium mutantov, čím chcel raz a 

Metro: Last Light — Späť 


ť —. T „„ Juraj "Duri“ Dolniak 


O. 


do moskovského metra! 


navždy vyhubiť tieto slizké potvory. Očividne sa mu to tak 
celkom nepodarilo (SPOILER). 


„Na obyvateľov metra číha krátky a krutý život, ktorý 
nakoniec ukončia niektoré problémy dýchacích ciest. Celá 
nová generácia sa narodí a vyrastie v podzemí a za svoj 
život neprecestuje dokopy ani 500 metrov. Vonkajší svet, 
obloha a slnko sú pre nich cudzie pojmy,“ opisuje Beynon 
neľútostné podmienky. 


Moskovské metro sa za toľké roky vypracovalo na jeden 
veľký fungujúci systém. Obchodníctvo, politika, ale aj 
znepriatelené tábory jednotlivých staníc metra sa budú 
opäť pliesť Arťomovi pod nohy. Tentoraz však môžeme 
zabudnúť na nejaké vlastné morálne rozhodnutia, Beynon 
nás „vystríha“ pred striktne lineárnou a naskriptovanou 
FPS, ktorá ponúkne rozšírené možnosti taktizovania. Tomu 
napomôžu priestrannejšie úrovne staníc, ktoré si 
fanúšikovia Metra 2033 pochvaľovali. 


V Last Light autori plánujú konečne predviesť voliteľné spô- 
soby hrania, čo v minulom diely kvôli nevyváženej Al 
nebolo možné. Samozrejme, ak sa pustíte na cestu Ramba 
a nepriateľov budete kropiť jednou dávkou za druhou, 
zalarmovaniu všetkých jednotiek na blízku sa čudovať 
nemožno, avšak autori sa zamerali hlavne na stealth mód, 
ktorý úzko súvisí so svetlom. Toho sa bude po novom 
možné zbaviť niekoľkými originálnymi spôsobmi. Buď 
lampy a zdroje svetla vôbec tradične rozstrieľate, alebo sa 
ich pokúsite v tichosti odkrútiť. Najviac nás však zaujala 
možnosť uhasiť planúci oheň, čo autori predviedli na 
spomínanej prezentácii. Nad ohňom visel hrniec s vodou, 
na ktorý stačilo vyslať jednu presnú ranu a už aj bolo po 
svetle. Celkovo sa 4A pohrá s fyzikou prostredia, ktoré 
následne zapojíme do akcie. Zničiteľné objekty, požiare a 
celkovo vyvolanie chaosu na bojisku, aj to bude hrať v náš 
prospech. 


V súvislosti s Metrom 2033 väčšine zrejme napadne 
grafická stránka, ktorá výrazne šlapala na päty aj takému 
Crysis. Minimálne na PC boli so spracovaním hráči spoko- 
jní, čo však už nemohli povedať majitelia Xboxovej verzie. 
Tá trpela výrazným orezaním a vo výsledku pôsobila horšie 


Light tvorcovia vyvarovať a ponúknuť 
všetkým platformám čo možno najk- 
valitnejšiu grafiku. Na rozdiel od 2033- 
jky, ktorá vyšla na spomínané PC a 
Xbox 360, sa čerstvo oznámené 
pokračovanie dostane aj na PS3. Celú 
situáciu ohľadne výsledných kvalít hry 
Beynon okomentoval: „PC verzia bude 
technicky lepšia ako tie konzolové. Je 
to jednoducho realita pri pohľade na 
dnešnú situáciu konzol, že high-end 
PC bude robiť veci, ktoré sú nad 
možnosti konzol, ale cieľom je 
samozrejme vytvoriť niečo, čo bude 
posúvať hranice bez ohľadu na plat- 
formu.“ Túto tému zakončil jednoz- 
načným vyhlásením a síce, že na PC 
bude Last Light vyzerať zo všetkých 
najlepšie. 


O zvyšných aspektoch Metra: Last 
Light nie je ani zďaleka rozhodnuté. 
Momentálne tvorcovia diskutujú o za- 
chovaní niektorých funkcií z jednotky 
(náboje ako univerzálna mena, 
zbrane), ale aj o novinkách, akou je 
napríklad multiplayer. Podľa Beynona 
sa mal objaviť už v prvom diely, avšak 
čas a práce na singleplaveri im to 
nakoniec nedovolili. Tu však ešte nie 
je isté, o aký typ MP sa bude jednať. 
Či sa dočkáme co-opu, alebo versus 
módov visí vo hviezdach. Viac infor- 
mácií snáď prinesie nadchádzajúca 
E3. Do pozornosti ešte dávame 
prvých 5 obrázkov z hry, ktoré nájdete 
v galérii pod článkom a taktiež debut 
trailer. 

RECENZIA 


Boris »R. Kirov 


DIRT 3 


Štartové pole je prázdne. Som posledný závodník, 
ktorého čaká druhá etapa náročnej rally Fínska. Hrejivý 
západ slnka rozjasňuje vzdialený horizont a spolu s co- 
pilotom cítime, že dnes je víťazstvo naše. Veď prečo 
by aj nemalo byť? Naše Mitsubishi Lancer Evo X nemá 
medzi súťažiacimi žiadnu vážnejšiu konkurenciu a tak 
je úroveň nášho sebavedomia impulzívne tlačené do 
priam závratných výšin. Blíži sa ale okamih pravdy - 
červená, červená... zelená! 


V momente mávnutia štartovacej vlajky inštinktívne dupem 
na plyn a behom sekundy sa náš voz dostáva do ideálneho 
prevádzkového stavu. Úzka lesná cesta s nepríjemne 
hlbokými priekopami nás ale necháva v konštantnom 
napätí a strehu. Navigátor hlási dvojicu stredne náročných 
ľavotočivých zákrut, ktoré s miernym popustením plynu vy- 
berám bez sebamenšieho zaváhania. Nasleduje rovinka 
na konci ktorej nám nečakane prebieha cez cestu jeden 
neposlušný divák. Tento nebezpečný jav ale prudko 
oslabuje moju koncentráciu a tak sa v ďalšej zákrute dostá- 
vam na moment mimo trať. S obrovským šťastím míňam 
stromy a po krátkom pretáčaní kolies si to už opäť režem 
tesnou štrkovitou cestičkou. Fuf, to bolo o chlp... vzdychne 
si navigátor, zatiaľ čo mi podsúva ďalšiu várku blížiacich sa 
zátačiek. 


Ľahká vpravo, ľahká vľavo, drž sa v pravo, skok, ťažká v 
ľavo. Tak znie plán na najbližších niekoľko sekúnd a keďže 
živelnosť mojej jazdy nedáva priestor na chyby, zhosťujem 
sa role vykonávateľa plánu bez akéhokoľvek reptania. 
Sériu ľahkých zákrut zvládam s jedným prstom v nose, 
avšak nevyrovnaný, do ľava točený nájazd na „skokana“ 
má vyhadzuje z rovnováhy, ktorá má len jedno jediné 
vyústenie — na trať dopadám v šikmom smere na smer 
jazdy, následkom čoho sa auto dostáva do nekontrolo- 
vaného šmyku. V snahe šmyk čo najrýchlejšie vyrovnať 
točím volantom do opačného smeru, avšak náraz do 
neďaleko „narafičenej“ klády vozidlo po sérii kotrmelcov 
prevracia na kapotu. Dýcham ťažko, som v šoku, nemám 
slov. Tá rýchlosť s akou sa nehoda zomlela, mi nedala ani 
na moment vydýchnuť. Adrenalín mi prúdi v žilách a aj na- 
priek nešťastnému koncu som plný radosti. Radosti z toho, 
že Dirt 3 ma aj napriek arkádovému poňatiu pohltil do takej 
miery, že spomínanú crash som si precítil a prežil takmer 

na vlastnej koži. Alebo nie? Stláčam záhadné tlačítko re- 
play, volím „akýsi“ flashback a.... „skok, ťažká v ľavo. Tak 
znie plán na najbližších niekoľko sekúnd“... 


Nemá zmysel chodiť okolo horúcej kaše — pokiaľ hľadáte 
off-roadový racing s dokonalým pocitom rýchlosti, adrena- 
línu a krajného nebezpečenstva, už nemusíte hľadať ďalej. 
Dirt 3 je presne ten typ závodnej hry, ktorá si síce s realiz- 
mom ťažkú hlavu neláme (teda, v závislosti od toho, ako si 
navolíte obtiažnosť a asistencie), avšak nedostatky v tejto 
oblasti plne vynahradzuje všetkým ostatným. A verte nev- 
erte, ani ten zdanlivý deficit na poli realizmu nie je až tak 
tragický, ako by sa mohlo na prvý pohľad zdať. Jazdný 
model vozidiel je tentokrát citeľne vážnejší a dospelejší, 
vďaka čomu už po trati neplávate (resp. nekížete) ale 
jazdíte tak, ako vám vraví vaša intuícia. Autá majú totižto 
konečne svoju váhu (a nie sú len plechovkami, ako tomu 
bolo minule), ktorá vám sprostredkováva všetky dôležité 
informácie o tom, ako sa k vozidlu správať tak, aby držalo 
stopu a nerobilo to, čo od neho nechcete. UŽ žiadne vy- 
beranie väčšiny zákrut výlučne so zatiahnutou „ručnou“ - 
nie, po novom vám táto metodika privedie akurát tak miz- 
erné časy, keďže zatáčky je tentokrát omnoho efektívnejšie 
vyberať pomocou tzv. prenášania váhy vozu, vďaka čomu 
je jazda nie len plynulejšia a vierohodnejšia, ale pre- 
dovšetkým zábavnejšia a hodnotnejšia. Samozrejme, 
keďže Dirt 3 prichádza na scénu s celým radom vozidiel 
rozmanitých výkonnostných skupín, bude záležať len na 
vás, ako ich všetky (a obzvlášť tie výkonnejšie) zvládnete. 
A vy ich zvládnete, to mi môžete veriť — pretože každá 
jazda vás bude nevýslovne baviť a motivovať k tomu, aby 
ste to aj napriek počiatočným neúspechom nevzdali, ale 
opätovným testovaním to dostali pevne do svojich rúk. A tá 
radosť, kedy so super výkonným vozom triedy B konečne 
zajazdíte čistú etapu, to sa skrátka nedá opísať — to si 
musíte zažiť na vlastnej koži. 


Autormi sľubovaný príklon ku klasickým rally závodom ale 
ostáva naplnený len z polovice. Disciplína, na ktorú sa 
mnohí zrejme tešili zďaleka najviac, tu síce dostáva 
viditeľne viac priestoru než u Dirtu 2, avšak ideálnou situá- 
ciou sa to rozhodne nazvať nedá. Síce tu máme k dispozícii 
aj rýchlostné preteky Trailbreazer, ktoré sú viac menej rally 
závodmi len v blede modrom, ale v konkurencii ostatných 


disciplín je to naozaj málo. Osobne 
nemám nič proti závodom na kolá, ale 
pokiaľ sa titul prezentuje ako kvázi 
rally racing, uvítal by som, keby v ňom 
nebolo až toľko etáp zasadených do 
módov ako land rush či rally cross 
(jazdenie na uzavretých tratiach či už 
za volantom klasických rally vozov, 
alebo špeciálnych terénnych bugín). 
Jasné, obe disciplíny sú zábavné a z 
určitého uhla pohľadu aj napínavejšie 
než časovky rally závodov, avšak 
takých racingov, kde sa závodí na 
okruhoch, tu máme naozaj hafó. 
Našťastie, nič nie je také šedivé a de- 
presívne ako sa môže z uvedených ri- 
adkov javiť - autori sa totižto vyhrali s 
dizajnom a detailami jednotlivých rally 
tratí do takej miery, že aj napriek 
menej exotickým lokáciám (v porov- 
naní s predchodcom) vyzerajú priam 
fantasticky a prejazd týmito bezosporu 
úchvatnými skúškami si užijete tak 


ako nikdy pred tým. Úzke cesty s vý- 
moľmi sú na krátky okamih striedané 
asfaltovkami, do toho sa pridá 
rozkošná lesná či púštna scenéria a vy 
sa budete počas jednotlivých etáp cítiť 
ako skutoční rally závodníci. Čo na 
tom, že titul nemá WRC licenciu, 
vďaka čomu sú jednotlivé preteky viac 
menej fiktívne... dôležitý je faktor real- 
izmu a ten je v prípade Dirtu 3 na mi- 
moriadne vysokej úrovni. 


Aby toho navyše nebolo málo — každá 
Z prítomných tratí má k dispozícií hneď 
niekoľko diametrálne odlišných variant 
a či už budete jazdiť za krásneho zá- 
padu slnka, v daždi či v snehovej 
metelici, intenzívna a za každým 
výrazne odlišná atmosféra závodu 
vám dá jasne najavo, že autori to s 
variabilitou tratí mysleli naozaj vážne. 
Nehovoriac ani o perličke v podobe 
nočných jázd, ktoré sú svojim poňatím 


nadmieru náročnými skúškami a tak si 
od vás vyžiadajú zákonite viac po- 
zornosti a koncentrácie, než jazdy za 
dňa. Aby som ale zbytočne neprefer- 
oval len klasickú rally disciplínu (oh 
wait, ja ju preferujem), obdobne kval- 
itnými sú aj trate v rámci ostatných 
súťaží a predovšetkým horský Aspen 
mi svojou mrazivou vizualizáciou 
doslova vyvolal zimomriavky. V tom 
dobrom slova zmysle, samozrejme. 


Gymkhana, novinka v repertoári 
herných disciplín, je spomenutá až 
teraz z jediného prostého dôvodu. K 
srdcu mi totižto veľmi neprirástla. A 
nejde ani takena Blocka, ktorý túto dis- 
ciplínu až príliš vtieravo reprezentuje 
— ide mi predovšetkým o charakter 
závodenia, ktorý jednoducho k off- 
roadovému poňatiu Dirtu 3 príliš nepa- 
suje. V podstate môžem povedať, že 
Gymkhana sa radí do kategórie „love 
it or hate iťť módov, teda módov, ktoré 
si buď zamilujete, alebo znenávidíte. 
Ja sa radím niekde do stredu. Ak by 
som mal tento osobitný doplnok viac 
menej už klasických súťaží série Dirt 
nejak stroho charakterizovať, napadá 
ma len jediné slovo — predvádzanie 
sa. Predvádzanie sa pred obrovským 
publikom, a to v štýle prevádzania 
všakovakých šoférskych parádičiek, 
na ktoré by sme v reáli museli trénovať 
nie deň, nie dva.. ale možno mesiace 
či roky. Kontrolované hodiny vo 
vymedzenom priestore, šmykovanie 
okolo kužeľov, dlhočizné skoky či 
rozbíjanie akýchsi penových kvádrov... 
to všetko síce na papieri znie ako ví- 
tané spestrenie prevažme off-road- 
ových závodov, avšak v reáli to do 
konceptu samotnej hry rozhodne 
nezapadá. Osobne ma taktiež iritovala 
nutnosť tieto jazdy absolvovať z čírej 
povinnosti, vďaka čomu som neraz 
nadával ako pohan len preto, lebo 

som práve kvôli tejto disciplíne nemo- 
hol jazdiť súťaže, ktoré ma bavia. 
Naozaj zbytočná novinka, bez ktorej 
by sme sa určite mile radi zaobišii. 


Čo sa samotnej štruktúry hernej ná- 
plne týka, dominantu isto iste tvorí sin- 
gleplayerová kariéra zvaná Dirt, ktorá 
vám prostredníctvom niekoľkých 
rozvetvených sezón a zodpovedajú- 
cich sekundárnych turnajov poskytne 
dostatok zábavy na viac ako tucet 
hodín. Zaujme taktiež jej vizuálne 
spracovanie, ktoré sa po karavane z 
dvojky vracia ku štandardnejším menu 
položkám v tvare trojuholníkov, pôso- 
biacim výrazne prehľadnejšie a efekt- 
nejšie. Čo stojí v rámci kariéry za 
zmienku, je levelovanie vášho charak- 
teru. To sa deje na základe získaných 
bodov z jednotlivých závodov, kde 
okrem klasického ohodnotenia vášho 
umiestnenia dostávate body aj za 
splnenie dodatočnej challenge (dosi- 
ahnuť určitú rýchlosť, nepresiahnuť 
určitý čas trate a pod.) či nevyplytvané 
flashbacky, ktoré Codemaster aplikuje 
prakticky v každej racingovke z ich 
produkcie a ktoré vám v určitých 
vypätých okamihoch (ako mnou 
spomínaná nehoda v úvode) prídu 
sakra vhod. Samotný mechanizmus 
levelingu je ale v rámci kampane 
trestuhodne nevyužitý, pretože vám 
neumožní slobodne si voliť medzi 
novo sprístupnenými vozmi, ale pridelí 
vám ich automaticky bez ohľadu na to, 
či sa vám to páči alebo nie. Nové vozy, 
resp. tímy potom ovplyvňujú výšku 
vašich bodových odmien za splnenie 
špeciálnych úloh, ale keďže sa už v 
polovici hry ku slovu dostávajú len al- 
ternatívne skiny vozov už získaných, 


ani štandardka v podobe single racu, 
u ktorého ma trápila akurát infor- 
matívna strohosť jednotlivých etáp / 
tratí, ktoré narozdiel od takej Dirt jed- 
notky nielenže neobsahujú mapku, ale 
dokonca ani údaj o ich dížke, takže 
pokiaľ si chcete zajazdiť nejakú tu dl- 
hšiu trať, neostáva vám nič iné len 
nahliadnuť do hlavnej kariéry, kuknúť 
do osobitného turnaja tej ktorej disci- 
plíny a opísať si názov tej najdlhšej 
trate, keďže tento údaj je dostupný je- 
dine počas spomínaných špecifických 
pretekov. Multiplayer, konečne 
prinášajúci aj možnosť split-screenu, 
okrem bežnej funkcie zostavenia 
vlastných závodov prináša aj niekoľko 
spestrení v rámci módu Gamkhany, 
ktoré síce imitujú klasické FPS módy 
ako capture the flag či king of the hill, 
avšak v prostredí racingu pôsobia 
predsa len osviežujúco a zábavne. 


Hodnotiť kvalitu technického spracov- 
ania je u off-roadovky Dirt 3 viac 
menej zbytočné — niečo tak ukrutne 
krásne sa totižto na poli racingov 
nerodí každý deň. Áno, aj GT5 môže 
isť skučať do kúta. Dychberúca a 
neprestávajúca nálož fantastických 
grafických efektov nenechá vaše oči 
ani na moment „vydýchnuť“ a keď sa 
k tomu navyše pridá aj úderné audio, 
vaše pohltenie hrou bude dokonané. 
Dirt 3 je skrátka audio-vizuálna 
hostina, ktorú si najlepšie užijete na 
3m plátne s poriadnou 7.1 aparatúrou. 
Dirt 3 je skrátka prototypom novodobej 
rally zábavy, ktorej sa len jeden jediný 
raz chopíte... a UŽ viac nepustíte. Aké 
ďalšie argumenty ešte potrebujete? 


PC,PS3,X360 


Výrobca a Distribútor: Codemasters 


prestane vás tento aspekt hry veľmi Multiplayer: áno Lokalizácia: nie 


rýchlo zaujímať či motivovať. 


+ rally etapy - zbytočná propagácia 
- fantastické technické spraco- "Emerikanizmu" v podobe 
Kena Blocka a Gymkhany 
- výborný jazdný model, úžasný pocit - nedostatok informácií o tratiach 
rýchlosti - repetitívna druhá polovica hry 
- variabilita singleplayerovej kariéry 


Samozrejme, okrem kariéry nechýba 

RECENZIA 


Moje pokusy stať sa profesionálnym tenistom skončili 
relatívne rýchlo - po sérii skúšobných "pinkačiek" s 
polo-profesionálnym hráčom som si tak nešťastne 
vytkol členok, že inak ako neodvratným "skretchom" a 
následnou návštevou neďalekej pohotovosti to 
skončiť ani nemohlo. Holt to známe "Športom k trvalej 
invalidite" sa u mňa takmer do bodky naplnilo, čoho 
dôkazom bola aj fešná sadra, spevňujúca miesto 
bolestivého vytknutia. 


Našťastie dnes, pár rokov od onej nepríjemnej udalosti, je 
tlapa už v relatívnom poriadku (iba sem tam sa ozve v 
dňoch tlakovej níže), avšak na tenisový kurt ma v súčas- 
nosti nedotiahnete ani párom volov. Skrátka, stratil som 
akúkoľvek chuť a entuziazmus v mojej sľubne sa vyvíja- 
júcej tenisovej kariére pokračovať a preto bolo ukončenie 
mojej kratučkej profesionálnej dráhy športovca len akousi 
smutnou bodkou za premárneným potenciálom, ktorý sa 
vo mne skrýval a ktorý tak bude musieť ostať naveky v la- 
tentnom stave. 


Našťastie, na tenis z pohľadu pasívneho pozorovateľa som 
aj napriek mojej tienistej minulosti s týmto športom ne- 
dokázal zanevrieť. Ba čo viac, vo forme virtuálnej zábavy 
si ma získal možno ešte viac, než jeho reálna predloha a 
tak som za posledných pár rokov odohral v titule Virtua 
Tennis 3 možno viac stretnutí, než ktorýkoľvek špičkový 
top-ten hráč za celú svoju kariéru. Ok, možno teraz 
MÁLINKO preháňam, avšak z hľadiska znalostí tenisu 
som možno ešte lepším teoretickým odborníkom, než 
väčšina dopotených hráčov, zúfalo naháňajúcich žltú lop- 
tičku po kurte. Dnes, kedy sa na trh s hernými podobizňami 
tenisu dostáva už štvrtý diel mimoriadne populárnej a 
úspešnej simulácie Top Spin, sa ale konečne naskytá 
príležitosť zanechať primitívnej arkádovej zábavy s VT3 a 
pozrieť sa tomuto športu na zoubek tak, ako sa patrí - s pa- 
tričnou dávkou vierohodnosti a realizmu. Top Spin 4 je 
totižto herným tenisom par excellence a ako taký by nemal 
uniknúť pozornosti žiadneho fanúšika tejto športovej disci- 
plíny. 

Mód kariéry, ktorý je jasným nosným pilierom single- 


playerovej porcie titulu, sa síce môže javiť ako ideálne 
miesto pre zahájenie vašej sezóny s hrou, avšak nie je to 

Top Spin A 


Boris "Blade" Kirov 


dobrý nápad. Samotný gameplay je v podaní Top Spinu 4 
až nečakane komplexný, vďaka čomu vám jednoznačne 
doporučujem ešte pred vstupom do kariéry absolvovať 
tenisovú akadémiu, ktorá vás naučí všetky potrebné údery 
a pohyby k tomu, aby ste si hneď na prvom turnaji nevylá- 
mali zuby ale namiesto toho podali výkon, hodný začína- 
júceho profesionála. A v čom tkvie teda ta spomínaná 
komplexnosť gameplayu? Nuž, narozdiel od arkádovej 
série Virtua Tennis máte v prípade Top Spinu 4 k dispozícii 
nepomerne väčší repertoár priamo ovládateľných úderov. 
Flat, slice, topspin a lob, štvorica základných možností ako 
loptu poslať na druhú stranu kurtu, má totižto pridelené 
svoje vlastné tlačítko gamepadu a navyše je ešte aj do- 
plnená o všakovaké modifikátory (závislé od pohybu analó- 
gov a dížky stlačenia jednotlivých buttonov), umožňujúce 
celý rad rozmanitých tenisových parádičiek. Loptičky tesne 
na sieti alebo na čiaru, silné a nechytateľné údery, zámena 
forehandu za backhand... to všetko a ešte omnoho viac 
vám zverí do rúl titul z hľadiska hrateľnosti, ak mu venujete 
dostatok trpezlivosti a času, potrebných pre naučenie sa 
všetkých možných spôsobov hry. A môžete mi veriť, že bez 
poctivého tréningu v Top Spin akadémii si na kurtoch veľmi 
peknej hry z vašej strany naozaj veľa neužijete, nehovoriac 
ani o úspechoch, ktoré budú skôr vecou náhody, než 
vašich skillov. 


Späť ale ku kariére. Ako už býva u tohto typu hier zvykom, 
v samotnom úvode vašej strastiplnej cesty za postom sve- 
tovej jednotky v rebríčku ATP (resp. WTA) si budete musieť 
vytvoriť svojho vlastného hráča. Telesné proporcie, tvárové 
črty, celková vyzáž a štýl hry, to všetko tu samozrejme 
nechýba a tak vás možno prekvapí len nutnosť voľby počtu 
víťazných gemov / setov po ktorých vaše stretnutie skončí. 
Fanúšikovia tradičnej hry na 2 resp. 3 víťazné sety bez 
diskusií automaticky zvolia štandardnú dížku stretnutí, ktorá 
im síce postup hrou neprimerane natiahne, avšak ten pocit 
vierohodnosti, kedy po 5-setovej dráme a dlhočižnom 
tiebreaku dajú víťazný úder, ten sa skrátka nedá u 
skrátenej hry replikovať. Samozrejme, pre menej trpe- 
zlivých je možné si dobu jednotlivých matchov výrazne 
skrátiť, takže pokiaľ vás naťahované tenisové stretnutia 
skôr iritujú ako bavia, hra vám tento problém umožní ele- 
gantne obísť. 


Ako je u tenisových hier v podstate 
tradíciou, vaša kariéra sa začína 
pekne na chvoste rebríčka - nikto vás 
nepozná, pozvánky na veľké turnaje 
neprichádzajú a tak budete musieť dať 
zavďač aj menej známym súťažiam. 
Keďže v priebehu herného mesiaca sa 
môžete zúčastniť len jedného 
menšieho či väčšieho turnaja a jed- 
ného špeciálneho eventu (tréningové, 
propagačné, charitatívne matche a 
pod.), budú vaše počiatky naozaj v 
rovine anonymných stretnutí. 
Našťastie, vďaka nadmieru benevo- 
lentnému systému levelovania sa 
vaša postava už po prvom roku pozrie 
aj do tých významnejších turnajov, 
takže sa nemusíte báť, žeby ste 
prvých 6 či koľko hodín hrali len na po- 
dradných šampionátoch. Samotný 
systém levelovania, založený na 
plnení vytýčených plánov zvyšujúcich 
váš status (začínate ako nímand, 
končíte ako profík), pritom obsahuje aj 
segment, zameraný na vylepšovanie 
schopností vašej postavy, takže hru 
neobišli ani ľahké RPG prvky. 


Upgrade štatistík sa deje na základe 
získavania skúseností zo zápasov, 
pričom následne si za určitý XP obnos 
budete môcť vylepšiť či už ofenzívnu, 
defenzívnu hru, alebo hru na sieti. Zv- 
olením preferovaného vývoja vášho 
charakteru sa následne pridá určitý 
bodový obnos k príslušným tenisovým 
skillom a súčasne sa vám sprístupní aj 
nejaký ten nový tréner, slúžiaci ako os- 
obitná forma staty vylepšujúceho 
buffu, avšak aktívneho len v prípade, 
ak splníte jeho nie príliš náročné poži- 
adavky. Z celkového hľadiska preto 
módu kariéry nemožno vytknúť prak- 
ticky žiaden výraznejší nedostatok, 
keďže ponúka ako pestrú ponuku tur- 
najov a šampionátov, tak aj rovnako 
bohaté zákulisné prípravy. No, jedno 


negatívum by sa istotne našlo - licen- 
cie. Licencovaných hráčov a turnajov 
je tu naozaj trestuhodne málo a keď 
vám poviem, že z aktuálneho oficiál- 
neho ATP a WTA rebríčka je tu k dis- 
pozícii len všeho-všudy 17 
tenistov/tiek (10 mužov, 7 žien), určite 
tomu nebudete chcieť veriť. NuŽ, opäť 
to teda zopakujem - 17 hráčov 
(vykopávky typu Agassi, Sampras a 
pod. radšej ani nerátam), ktorí ale 
netvoria dajme tomu prvú 10 resp. 
prvú 7, ale sú viac menej náhodne 
povyberaní tak, aby sa to zmestilo do 
rozpočtu titulu. Škoda no, hrať 3/4 zá- 
pasov proti no-name hráčom, resp. 
hrať 3x za sebou finále s Nadalom 
(ehm, to je vlastne aj celkom viero- 
hodná replikácia skutočného stavu), to 
rozhodne nie je forma realizmu, akou 
sa titul navonok prezentuje. 


Odhliadnuc od obmedzeného reper- 
toára skutočných hráčov a turnajov je 
ale samotná hra s Al protivníkom v 
podstate bezchybná. Všetko samozre- 
jme závisí od zvolenej obtiažnosti, ale 
nedoporučujem ísť nižšie ako pod nor- 
mal - veľa zábavy by ste si naozaj 
neužili. Čo v rámci singleplayerových 
stretnutí istotne stojí za zmienku, je 
progresívne zvyšovanie obtiažnosti 
vašich súperov, takže v rámci šampi- 
onátu si to na záver rozdáte s hráčom 
o triedu ťažším, než je obtiažnosť, 
ktorú ste si v úvode hry navolili. Je 
jasné, že takýto súboj bude vecou 
nesmierneho adrenalínu a vmomente 
vášho víťazstva i vecou eufórie, keďže 
sa vám podarí poraziť tenistu lep- 
šieho, než ten na ktorého ste si 


pôvodne trúfali a verili. Samozrejme, 
najlepšou zábavou v rámci Top Spin 4 
ale naďalej ostáva multiplayer, ktorý aj 


vďaka prepracovaným tenisovým 
mechanizmom je nepomerne 
zábavnejší než clickfest, tak príznačný 
pre sériu Virtua Tennis. 


Príjemný tenisový feeling potom už len 
zvýrazňuje kvalitné technické spraco- 
vanie, ktoré síce neohúri ani mierou 
detailov, ani počtami polygónov, ale 
svoj účel navodenia tej správnej kom- 
petitívnej atmosféry splní priam 
dokonale. Inými slovami, všetky tie 
hekania či rozhodcovské upozornenia 
ihneď evokujú pocit, že sledujete sku- 
točný tenisový zápas, akurát že v in- 
teraktívnej podobe. A keď je navyše aj 
táto podoba výborne hrateľná, neb- 
udete mať o tenisovej simulácii Top 
Spin 4 ani najmenších pochýb. Toto je 
skrátka hra ako pre fanúšikov športu, 
tak i pre ľudí, ktorí majú už po krk toho 
sústavného zabíjania chcú sa zabaviť 
aj inak, než strieľaním z guľometov. Z 
tohto uhla pohľadu vás aktuálny ročník 
Top Spinu isto iste nesklame. 


CZKEMNNZE— TOT 

Výrobca: 2K Czech Distribútor: 2K Games A 

RECENZIA 


Boris "Blade" Kirov 


„ 


SHIFT 2: Unleashed 


Vodičský preukaz mám už nejaký ten piatok a musím 
uznať, že nejaké racingy sa zážitku z reálneho 
šoférovania neblížia ani na milión kilometrov. To 
vzrušenie a ten adrenalín, keď sa rútite 150kou v pro- 
tismere a oproti vám si to veselo šinie nejaký ten 
statný nákladiak, ten pocit, keď vám ide doslova o 
život a vy si to aj tak užívate, to sú skrátka zážitky, 
ktoré vám nejaká digitálna zábava nemôže poskytnúť. 
Áno, mám rád nebezpečnú jazdu a keď mám v zákon- 
ných intenciách danú voľnosť, nebojím sa z auta 
vyžmýkať úplne maximum. 

Samozrejme, jediná možnosť ako si dokonale vychutnať 
rýchlu jazdu je buď vycestovať do Nemecka, alebo zájsť 
na niektorý zo závodných okruhov, takže pokiaľ ste si 
mysleli, že bláznivá jazda medzi protiidúcimi autami je 
mojim hobby, musím vás, najmä tých super moralistických, 
sklamať — nie, na normálnych cestách (tzn. vozovkách, ma- 
júcich charakter testovacích polygónov pre tanky a monster 
trucky) sa správam ako slušný vodič, ktorý na 60 klesá na 
40 ana prechodoch brzdí aj tam, kde niet ani živej duše. A 
hlavne dáva prednosť všetkým tým bastardom, ktorí sa ryjú 
dopredu, pretože im treba na hajzel a oni nechcú tu firemnú 
oktavku svojimi výlučkami zasviniť. 


No dobre, trošku sme odbočili od témy a keďže čas sú pe- 
niaze, prejdem rovno k veci. Ak ste niekdy snívali o tom, 
že by vám nebodaj nejaká hra poskytla aspoň čiastočne 
replikovaný pocit z jazdy, ktorý zažívate počas reálneho 
šoférovania, už nemusíte snívať ďalej. Shift 2: Unleashed 
je totižto presne tým titulom, ktorý aj napriek skeptickým 
predikciám dokáže pohltiť behom prvých 10 sekúnd. Dôvod 
je totižto jednoduchý — nový, maximálne sugestívny pohľad 
priamo z prilby pilota, je totižto tak verným prevedením 
adrenalínu a vzrušenia ktorý zažívate pri reálnom 
šoférovaní, že mu prepadnete v momente kedy ho otestu- 
jete. Čert to vem, že to natriasanie, prudké pohyby či 
možno až zbytočne predčasné sledovanie zákrut silne 
oslabuje vašu celkovú kontrolu a odhad správania sa 
vozidla — ten pocit ale, že aj keď sedíte za volantom virtuál- 
neho stroja, stále máte z jazdy radosť ako v reáli, je skrátka 
silnejším, než akékoľvek popredné umiestnenie v závode. 
Niečo podobné tu skrátka ešte nebolo a aj keď sa môže 
konkurencia snažiť priniesť 1000 áut či desiatky okruhov, 

tento realizmus riadenia vozidla to všetko poráža na celej 
čiare. Punktum. 


Holt, druhý Shift už nie je tým, čo poznáme pod značkou 
Need For Speed (konieckoncov, autori tento fakt pochopili 
a tak v názve to povestné „NFS“ nehľadajte). UŽ nie je 
arkádovým racingom s množstvom vizuálnej omáčky či 
hrou, ktorá je síce pekná a efektná, ale v základoch 
prázdna a povrchná. Nie. Shift 2 je jasným príkladom toho, 
že evolúcia v rámci jednej značky nemusí byť len vecou 
minoritných zmien. Svedčí o tom nie len spomínaná a be- 
zosporu silne návyková možnosť riadiť tátoša ako keby z 
vlastného pohľadu ale taktiež aj viditeľne plynulejší a sta- 
bilnejší príklon k realizmu a simulácii, teda k dvom aspek- 
tom, ktoré sa pokúsila ukočírovať aj Shift jednotka a ktorej 
sa to len tak tak nepodarilo. Nový diel, ktorý nadväzuje na 
sériu čiste arkádových racingov, je konečne krokom tým 
správnym smerom vývoja. A to aj s prihliadnutím na fakt, 
že Shift 2 má od simulácie rovnako ďaleko, ako škodovka 
od pojmu „kvalitné auto“. Ehm, vlastná skúsenosť. 


To, že tentokrát sa hrá na výrazne vážnejšiu a vyspelejšiu 
nôtu, zistíte už v prvých okamihoch s druhým Shiftom — ako 
začína byť u tejto série zvykom, ešte pred tým než sa 
naplno vrhnete do mohutnej singleplayerovej kariéry či mul- 
tiplaverových závodov, vás čaká krátka testovacia jazda, 
ktoré vám podľa vašich výsledkov doporučí nie len obti- 
ažnosť, ale aj s tým súvisiace asistencie. Čo nasleduje 
potom, je myslím si viac než zrejmé — neskutočne objemná 
(a zábavná) singleplaverová kariéra, ktorá vám svojim ob- 
sahom pohodlne vystačí ne desiatky a desiatky hodín 
závodenia. Pádnych dôvodov, prečo by ste chceli módu 
kariéry obetovať toľko drahocenného času, je vskutku celý 
rad, avšak ten najdôležitejší argument, ktorý vás ako 
fanúšikov motošportu zaujíma najviac, je jednoznačne 
herná fyzika a predovšetkým jazdný model jednotlivých 
štvorkolesových tátošov. Inými slovami, ako sa auto správa 
na ceste a ako vierohodne sa šoféruje. Nuž, vedzte, že v 
tejto oblasti spravil Shift 2 oproti svojmu predchodcovi 
znateľný krok vpred a tak sa pri jazdení po herných 
okruhoch dočkáte vskutku realistického prevedenia väčšiny 
fyzikálnych javov, aké sa uplatňujú pri jazdení v reálnom 
(po)voze. Samozrejme, s maniakálnou precíznosťou jazd- 
ných modelov u titulov ako Forza 4 či GT5 sa tento nemôže 


zrovnávať, avšak s arkádovým prís- 
tupom k jazdeniu (tzn. noha konš- 
tantne na plyne, vyberanie zákrut 
výlučne „ručnou“ a podobne praktiky) 
vás tu čaká maximálne tak nepekná 
smrť, zapríčinená vašim nepozorným 
a nerozvážnym šoférovaním. A to 
predsa nechcete, však? 


Jazdný model spolu s fyzikou, teda 
dva herné atribúty ktoré zaujímajú HC 
hráčov zďaleka najviac (hard-core — 
teda závodníkov ktorí si potrpia na re- 
alizmus v hrách), je tak možné bez 
diskusií považovať za hlavné lákadla 
titulu a aj keď sa v tejto veci vyjadru- 
jem maximálne abstraktne, môžete mi 
veriť, že pri hraní Shiftu 2 s taktikou 
používanou u ostatných NFS hier 
nabijete hubu skôr, než stihnete za- 
kričať „Oh shit!“. A to myslím s krutou 
vážnosťou. Tu vám nehrozí nejaký 
flashback, ktorým by ste si nepo- 
darený jazdný manéver vrátili späť a 
opätovne ho tak zopakovali tak pove- 
diac na „čisto“. Toto nie je arkádovka 
z dielne Codemasters. Toto je titul, 
ktorý vás za šoférsku chybu potrestá 
tak, že si to do budúcnosti sto-per- 
centne zapamätáte. Žiadne excesy 
typu bezhlavého predbiehania metó- 
dou pokus-omyl. Nie. Ak ste doteraz 
považovali sériu NFS za benevo- 
lentnú, Shift 2: Unleashed vás naučí, 


ako správne jazdiť. Tento nekompro- 
misný prístup k trestaniu vašich chýb 
síce spočiatku môže pôsobiť demo- 
tivujúco a odradzujúco, avšak s pribú- 
dajúcimi odohranými hodinami mu 
dáte jednoznačne zavďač. Stúpajúca 
obtiažnosť závodov totižto preverí 
vaše šoférske schopnosti do takej 
miery, že absolvovaním záverečného 
turnaja sa bez problémov budete môcť 
hrdo označiť titulom „profi závodník“, 
teda šofér, ktorý aj vďaka virtuálnym 
závodom dokázal nabrať dostatok 
skúseností na to, aby sa nebál na ces- 
tách predvádzať to, čo s plnou 
hrdosťou predvádzaj na okruhoch dig- 
itálnych. 


Okey, možno som to poslednou vetou 
trošku vyhnal do extrémov, avšak fak- 
tom je, že sopatrnou a krajne vyváže- 
nou jazdou máte v rámci 
singleplayerových turnajov rozhodne 
vyššiu šancu na úspech, než keby ste 
praktikovali tzv. „blavácku“ jazdu, teda 
jazdu bezohľadnú (páni bratislaváci, 
no offense). Overené. Riskovanie vám 
tu skrátka narobí viac problémov, než 
úžitku. Škoda len, že obdobný model 
rozvážneho jazdenia nepraktikuje aj 
Al, ktorá je nielenže tupá ako poleno, 
ale v neskorších fázach hry aj drzá do 
takej miery, že vás to neraz naserie. 
Počítačom riadení protivníci totižto ne- 


majú problém vás doslova sundať z 
cesty, za čo nielenže nie sú penalizo- 
vaní, ale navyše sú týmto podrazom 
„postihnutí“ posunom pred vašu pozí- 
ciu, neraz vás nechávajúc na druhom 
resp. treťom mieste v momente, kedy 
pretínate finishovú líniu. Osobne som 
zástancom férového jazdenia tak 
povediac na čisto a tak mi môžete 
veriť, že keď mi to spravil nejaký Al 
protivník tesne pred koncom závodu, 
bol som viac nez nasrdený. Bol som 
vytočený do nepríčetnosti. Kua, kde je 
sakra nejaká spravodlivosť? Kde je 
sakra traťový komisár, ktorý by to 
rozhodol v môj prospech? Nuž... asi 
na pive. 


No. Dajme tomu že vás protivník ne- 
férovo vytlačí z trate... čo čakáte je, že 
po krátkom náraze do zvodidiel sa 
veľmi rýchlo pozviechate a vrátite na 
trať. Omyl. Shift 2 totižto akosi 
záhadne nemá v láske tých, ktorí sa 
nalepia na zvodidlá (resp. nárazníky 
súperov), a aby tá ich frustrácia 
nabrala ešte väčších rozmerov, ap- 
likuje na tieto miesta styku akési lep- 
idlo. Hmotu, ktorá vás doslova prilepí 
k objektu nárazu, vďaka čomu budete 
mať niekoľko nasledujúcich sekúnd 
problém sa od daného objektu odlepiť. 
Sakra, kde to sme, keď nám hra ne- 
férovo hádže polená pod nohy po tom, 
ako sme boli NEFÉROVO vytlačení z 
trate? Ako je možné závodiť v titule, 
ktorý trestá nie vinníkov, ale poško- 
dených? Nijako. Buď tieto fakty 
prekusnete a pokúste sa jazdiť čo 
možno najčistejšie, alebo vás Shift 2 v 
hneve vytočí natoľko, že spolu s ním 
vyhodíte do smetnej konvy aj váš 
práve rozj...ný ovládač. Sú len dve 
možnosti. Samozrejme, ako recenzent 
s konskou dávkou trpezlivosti som 
zvolil ten prvý variant, avšak viem si 
živo predstaviť menej trpezlivých ľudí, 

ktorých tieto neférové praktiky vytočia 
do takých krajností, že im pomôže 
naozaj len dávka adrenalínu do srdca. 
A pritom singleplayerová kariéra je tak 
fantastická, Že nejaký GT5 sa svojim 
hlavným SP módom nechytá ani z 
kilometra. Nemá zmysel tu teraz vy- 
menúvať viac ako stovku vozidiel, 
ktoré si počas jednotlivých turnajov 
sprístupníte, či desiatky závodných 
okruhov ktorých sa v rámci singlu 
zúčastnite. Je to skrátka klasický 
herný obsah hry pre jedného hráča, 
akurát že vyhnaný do takých kvali- 
tatívnych rovín, že konkurencia môže 
len tíško závidieť. Osobne musím 
pochváliť hlavne dynamický motivujúci 
systém získavania skúseností a 
peňazí, ktoré vám nielenže sprístupnia 
nové vozidlá a súťaže, ale taktiež aj 
prepracovaný tuning, ktorý by si sám 
o sebe zaslúžil jeden osobitný 
odstavec. Nie, nemusíte sa báť, žeby 
ste si upravovali len zovňajšok auta — 
Shift 2: Unleashed prichádza s plno- 
hodnotným tunningom výkonu, ktorý 
je nie len papierovo exaktný ale 
konečne aj znateľný na trati. 


Čo siistotne zaslúži zmienku je potom 
rozhodne hra viacerých hráčov, ktorá 
z nedávneho Hot Porsuitu preberá 
systém Autolog, vďaka ktorému má 
kompetitívne zápolenie hneď väčší 
význam a híbku. Samozrejme, škála 
závodných módov obsahuje prakticky 
všetko už raz videné, takže na tomto 
poli nečakajte bohvieakú inovatívnosť, 
avšak fakt, že sociálny aspekt multi- 
playveru má v prípade Shiftu 2 doslova 
kľúčový význam, je viac než motivu- 
júcim faktorom k tomu, aby ste v mul- 
tiplayerových závodov zo seba 
vyžmýkali naprosté maximum. Inak 
vás totižto čaká potupné klesanie v re- 
bríčku zostaveného výlučne z pri- 
ateľov, a to predsa nechcete, však? 

Po stránke technického spracovania je 
druhý Shift viac menej vyrovnanou 
partiou všetkým kvázi-sim racingom, 
aké sme tu za poslednú dobu mali. 
Neohúri mierou detailov ani efektov, 
avšak nesklame svojim výkonom, 
ktorý len ojedinele klesne pod 
stanovenú hranicu 30 snímkov za 
sekundu. Čo vás však nemilo prek- 
vapí, je spomalená odozva ovládania 
— inými slovami, hra spomalene 
reaguje na príkazy, ktoré jej zadáte. 
Rozhodnete sa flekovať, Shift 2 to 
však zaregistruje s pozorovateľným 
oneskorením. Nie je to game-breaker, 
ale všimnete si to prakticky okamžite. 


Našťastie, tieto problémy nastávajú 
len ojedinele, avšak ak by tu neboli, 
rozhodne by sme boli spokojnejší. 


Shift 2: Unleashed je akýmsi 
nerozvážnym potomkom série NFS. 
Na jednej strane poskytuje doslova 
dychberúci FPS zážitok z jazdenia 
(podtrhnutý aj bombastickými nočnými 
jazdami), na strane druhej akosi nevie, 


am + 


ako s pojmom „simulácia“ správne 
narábať. Kvalitný a jednoznačne k re- 
alizmu priklonený jazdný model tak 
naráža na problémy umelej inteligen- 
cie, ktorá jednoducho nevie správne 
vyhodnotiť spôsob jazdy, vhodný pre 
tú ktorú sekciu trate. Z hľadiska 
celkovej hrateľnosti to nie je až taký 
problém, z hľadiska proklamovaného 
realizmu to ale „prúser“ je. Ak sa ale 
dokážete preniesť cez relatívne ne- 
dorobenú Al a viete oceniť ostatné as- 
pekty hry, rozhodne vás druhý Shift 
nesklame. 


PC, PS3,X360,Wii 
Výrobca: Slightly Mad Studios Distribútor: EA 
Multiplayer: áno Lokalizácia: nie 


- realistickejší jazdný 
model 
- prepracovaný mód kariéry 
- kamera z pohľadu vodiča 
- variabilita závodov a tratí, 
hrateľnosť 


- lepidlové zvodidlá a 
súperi 


- diskutabilná AI 


Prvý herný Zaklínač síce nemal bezproblémový vývoj 
a šnúra odkladov ktorá ho postihla rozhodne nebola 
malá, avšak v deň svojho vydania boli všetky vlny 
skeptických nálad a negatívnych predpovedí umlčané. 
Witcher z dielne poľského CD Projektu nám totižto 
priniesol RPG tak hutné a tak surové, že v danom 
okamihu nemal na trhu prakticky žiadnu konkurenciu. 


Príbeh zaklínača Geralta, hlavného hrdinu obsiahlej knižnej 
fantasy ságy z pera Andrzeja Sapkowského (ja viem že v 
jazyku POL sa to píše inak, ale čert to vem, sme na Sloven- 
sku), si totižto svojim nehostinným svetom a pravidlami v 
ňom vládnucimi získal ako fanúšikov predlohy, tak aj ľudí 
knihami nedotknutých, vďaka čomu tak nebolo o pokračo- 
vaní titulu žiadnych pochýb. Dnes, kedy sa druhý herný 
Witcher dostáva v našich regiónoch na popredné miesta v 
predajnosti titulov, je viac menej už dobojované. Pokračo- 
vanie úspešného poľského RPG je totižto po všetkých 
stránkach lepším titulom než jeho predchodca a pokiaľ to 
myslíte s týmto žánrom naozaj vážne, Zaklínač 2 už máte 
dávno doma a čítaním tejto recenzie sa len utvrdzujte v ná- 
zore, že ste voľbou tohto titulu spravili naozaj vynikajúce 
rozhodnutie. 


Ak ale náhodou s kúpou aj naďalej váhate, možno vás 
séria nasledujúcich riadkov presvedčí, že aj napriek drob- 
ným nedostatkom je svet druhého Zaklínača tak úchvatne 
"hnusným" svetom, že inak ako presvedčením sa na 
vlastné oči to nesmierne kúzlo titulu skrátka nepochopíte. 
Samozrejme, aby som vám zbytočne nekazil radosť z 
odhaľovania tej miliardy tajomstiev ktoré hra obsahuje, o 
príbehu sa zmienim naozaj len veľmi okrajovo a čo možno 
najšetrnejšie. Tak teda - do dejiska druhého herného Zak- 
línača vstupujete v okovách. Obvinení z vraždy kráľa 
Temerie, Foltesta, sa síce po čase dostávate na slobodu, 
avšak tým vaše strastiplné dobrodružstvo ešte len začína. 
Kto je skutočným kráľovým zabijakom? Otázka, ktorá bude 
dominovať vašim myšlienkam zhruba prvú tretinu hry, sa 
síce nakoniec dočká odpovede, avšak tá rozhodne nebude 
dostačujúca. V stávke je totižto o mnoho viac než len 
dolapenie vraha a tak sa pripravte na hromadu intríg, po- 
drazov či prekvapivých odhalení, ktoré vám aj mimo iného 
postupne objasnia minulosť hlavného hrdinu. A verte mi, 
nebude to v štýle amerického happy endu. 

Zaklínač 2: Vrahové králú 


Na príbehu je skrátka vidieť tradičný stredo, resp. výcho- 
doeurópsky prístup. Majstrovsky napísané dialógy, 
prirodzene nedokonalé postavy, všadeprítomný rasizmus 
či scenár hodný filmového spracovania, to všetko robí z 
Temerie temný a brutálne nehostinný svet, taký, ktorý je na 
míle vzdialený idealistickým predstavám o fantasy, na aké 
narážame u produkcie zo západu. Je preto azda zbytočné 
vyzdvihovať zákonite silnú a poctivo budovanú atmosféru, 
ktorá vás pohltí behom prvých okamihov s hrou a nepustí 
až kým Geraltov príbeh nedotiahnete do úplného konca. A 
to vám môže nejaký ten deň potrvať, keďže hra je rozlohou 
asi raz tak objemná ako ktorýkoľvek súčasný RPG 
konkurent, pričom ale svoj rozsah nebuduje falošnou re- 
cykláciou lokácií a guestov (ako to s neúspechom robil 
posledný Dragon Age), ale majstrovsky gradovaným 
odhaľovaním stále nových a nápaditejších herných zákutí, 
ktoré váš faktor záujmu udržujú v konštante vysokých hlad- 
inách. No a keď si k tomu navyše pridáte aj vskutku dra- 
stické dopady vašich rozhodnutí na vývoj príbehu (a vášho 
následného postupu hrou), dostanete herný obsah hodný 
raz takej ceny, za akú sa titul v skutočnosti predáva. Áno, 
čítate správne - fantasticky bohatá a objemná náplň Zaklí- 
nača 2 by si kľudne zaslúžila aj vyššiu cenovku za to, čo 
nám hráčom vo výsledku ponúka. Nehovoriac ani o hro- 
made bonusového materiálu, ktorý v štandardnej edícii tit- 
ulu nájdete... 


Koncepčne odkazujúci na tituly ako Baldur“s Gate či 
Icewind Dale, druhý Zaklínač nepostráda žiadne význam- 
nejšie prvky RPGčka zo starej školy. UŽ spomínané 
mnoho-vetvené dialógy a príbeh plný intríg a prekvapení 
sú totižto výborne podporované aj samotným gameplayom, 
ktorý okrem početných a ukážkovo variabilných guestov 
ponúka aj tradične vybalansovaný leveling charakteru, 
ktorému skrátka nie je čo vytknúť. Aj napriek nemožnosti 
si v úvode hry zvoliť nejaký ten konkrétnejší class, je hlavná 
postava obdarená až štvoricou osobitných oblastí zlepšo- 
vania sa, takže pokiaľ vám nevonia majstrovstvo meča, 
kľudne môžete svoje XP body investovať do upgradu 
vašich magických skillov či skillov alchymistických. 
Samozrejme, bojom na blízko sa tak či tak nevyhnete, 
avšak pomocou silných, zdravie či schopnosti posilňujúcich 
potionov, resp. s podporou účinnej mágie (tu zvanej zna- 


de" Kirov 


menia) budú bitky s protivníkmi hneď 
o čosi ľahšie a únosnejšie. Na margo 
RPG prvkov potom nesmiem zabud- 
núť ako na výborne prehľadný inven- 


tár (vrátane naozaj užitočného 
craftingu) tak i na relatívne pestrý a 
bohatý repertoár rozmanitej výzbroje 
vrátane nových mečov, bez ktorých sa 
v neskorších fázach hry ďaleko naozaj 
nedostanete. 


Princíp súbojov, vec ktorá by mohla 
mnohých potenciálnych záujemcov od 
kúpy titulu odradiť, je nadmieru 
sofistikovaný. K dispozícií máte dvo- 
jicu čepelí na rozdielnych protivníkov 
(monštrá a ľudia), nejaký ten blok a 
uhýbanie sa a s týmto si budete 
musieť po zbytok hry vystačiť. Čo... 
zachcelo sa vám nebodaj fireballov, 
mind blastov, sinister strikov či fearov? 
Páľte do WOWka - hc RPG typu Zak- 
línača nepotrebuje na predvedenie 
svojich dominantných kvalít hromadu 
skillov - v jednoduchosti je totižto 
krása. Nie, žiadna lišta s desiatkou 
schopností sa v prípade tohto titulu 
nekoná. AŽ na možnosť používania 
striktne obmedzenej mágie a rozman- 
itých jedov / potionov sa boje koncen- 
trujú výlučne na umenie šermu. A ten 
je vo svojich základoch rovnako 
zábavný, ako aj obtiažny. Clickfest 
nehrozí. Pokiaľ sa nenaučíte adapto- 
vať sa na tú-ktorú konkrétnu bojovú 
situáciu a budete stále len 
donekonečna sekať hlava nehlava, 
vaše dobrodružstvo môže skončiť ešte 
skôr, než sa vôbec poriadne začne. 
Ľahké seknutie, blok, znamenie Igni, 
silné seknutie...a repete. V kombino- 
vaní všetkých možných bojových 
schopností tkvie cesta k úspechu a 
môžete mi veriť, že bez istej dávky ex- 
perimentovania v zmysle čo platí na 
ktorého protivníka a čo nie, bude vaše 
napredovanie v neskorších fázach hry 


doslova skúškou ohňom. Okrem nut- 
nosti sústavne sa prispôsobovať 
okolitým podmienkam vás ale na 
nešťastie občas potrápi aj implemen- 
tovaný zameriavací systém, ktorý sem 
tam zacieli úplne iného súpera, než 
ste pôvodne zamýšľali. Obdobné chy- 
bičky krásy vykazuje aj umelá in- 
teligencia, sem tam sa správajúca 
krajne nelogicky, čo platí o vašich tí- 
mových kolegoch možno až trojná- 
sobne. 


Naopak, bez akýchkoľvek výhrad sa 
môžem vyjadriť vo veci technického 
spracovania titulu, ktoré je jedným 
slovom famózne. Úroveň detailov 
berie dych a pokiaľ si vás nezískajú 
prekrásne lokácie, tak isto iste poprsie 
Triss, ktoré sa bez diskusií radí medzi 
najlepšie ženské hrudníky, aké sa 
kedy v digitálnej zábave objavili. Za 
bezchybným vizuálom tak isto neza- 
ostáva ani audio stránka, ktorá okrem 
profesionálneho dabingu ponúka aj 
soundtrack priam filmových kvalít, bez 
problémov počúvateľný aj mimo hry 
samotnej. Na titule je skrátka vidieť tá 
precíznosť "východného" bloku, ktorý 
sa neženie len za čistými ziskmi, ale 
snaží sa priniesť hráčom presne to, čo 
im sľúbi. 


A Zaklínač 2 to do bodky potvrdzuje. 
Vynikajúci príbeh a atmosféra herného 
sveta si vás podmania ako žiadne iné 
aktuálne fantasy a pokiaľ si nedáte 
pozor, kľudne sa vám stane, že od hry 
vstanete až niekedy nad ránom a aj to 
nie z dôvodu, že už treba ísť do práce 
alebo do školy, ale z dôvodu, že vám 


PC 


+ - príbeh, prirodzené a 
nenútené dialógy 

- dlhočížny gameplay 

- súbojový systém 

- technické spracovanie 


Výrobca: CD Projekt RED Distribútor: Comgad 
Multiplayer: nie Lokalizácia: české titulky 
—. 7 občasné problémy s AI 


systém 


jednoducho treba na záchod. Zaklínač 
sa totižto ani vo svojej druhej hernej 
výprave nevzdal žiadneho zo svojich 
knižných kúziel a možno aj práve 
preto vysoko vyčnieva nad súčasnou 
konkurenciou, ktorá mu ako po 


stránke deja, tak i po stránke prepra- 
covaného gameplavu, nesiaha ani len 
po päty. Bravó, CD Projekt, bravá! 


- neposlušný "targeting" 

Nostalgia je sviňa. Behom sekundy dokáže zatemniť aj 
tú najčistejšiu myseľ, následkom čoho „postihnutý“ 
jedinec stráca akýkoľvek realistický úsudok. Preč je 
neprikrášlené vnímanie veci takej aká je — vmmomente 
akútneho nostalgického poblúznenia totižto na scénu 
vstupuje deformovaná vízia reality, ktorú skrátka pod 
ťarchou spomienok vnímame pod úplne inými kritéri- 
ami, než by sme to robili za tzv. rovnovážneho stavu. 
Žena, v skutočnosti nehodná ani deravého groša, je tak 
pod vplyvom omamnej látky zvanej nostalgia zrazu 
nesmierne atraktívnym objektom záujmu, keďže tá di- 
voká noc, ktorú ste s ňou pred nejakým časov v stave 
alkoholového opojenia strávili, vám skrátka tlačí krv 
inam, než by sa pri plnohodnotnom zapojení mozgu 
patrilo. Počkať... to nebude asi nostalgia, však? To 
bude len animálny pud, ktorý... 


No dobre, nechal som sa kúsok uniesť. Nostalgia možno 
nemusí byť až tak zlá, ako sa môže na prvý pohľad zdať. 
Je to jedna z najlepších reštaurácií v Spišskej Novej Vsi a 
pokiaľ ste v nej neboli, prichádzate o priam nezabudnuteľný 
gastronomický zážitok. Ehm. Vidíte? Aj to je nostalgia (V 
tom pravom slova zmysle, samozrejme). Spomienka na 
niečo čo mi natrvalo utkvelo v pamäti ma práve donútila 
urobiť tu reklamu jednej reštike aj napriek tomu, že som v 
nej bol len zo pár krát a aj to len v rámci „okružnej“ tour po 
východe našej krajiny. Holt, nostalgia je vskutku mocnou 
psychózou a je preto nanajvýš dôležité jej úplne neprepad- 
núť, ale zachovať si aj trošku toho realistického, 
neprikrášleného pohľadu na vec. 


Duke Nukem Forever je titul, ktorý by bez spomínaného 
javu na písmeno N, dnes nemal šancu ani medzi 
budgetom. Hra, ktorá nám tu zrejme zavítala až z ďalekej 
minulosti, je totižto tak neskutočne odfláknutým a náhodne 
pozliepaným kusom softvéru, že byť človekom ktorý nemá 
o Dukovi ani len šajn, podám na tvorcov za tento “odpad“ 
trestné oznámenie za to, že ma ľudovo povedané okradli. 
Nerobím si srandu. Tak drastický rozdiel v dojmoch a poc- 
itoch môže tento titul vyvolať v závislosti od miery nostalgie, 
akú vo vás vyvolá. No, možno som to slovíčko odpad použil 
zbytočne melodramaticky, avšak ak mám pristúpiť k DNF 
nadovšetko nezaujato, inak ako SOTVA priemerným 
herným produktom ho naozaj nazvať nemožno. 

No dobre, abstraktné kecanie ešte nikdy žiaden osoh 
spoločnosti neprinieslo (viď naši politici), takže prejdem 
rovno k argumentom. Duke Nukem Forever je vtipný. Je 
sám seba parodujúci. Je plný vulgárneho, fekálneho i 
dospelejšieho humoru, a to vtakom množstve, že si z tých 
heftov naozaj nájde každý ten, na ktorom sa pobaví. Mňa 
osobne napríklad rozosmiala referencia na filmový Incep- 
tion či odkazy na niektoré ďalšie filmy, avšak hromada sex- 
istických narážok mi niekedy pripadala až nevhodná či ba 
priam nevkusná. Ja viem, v čase Dukeho 3D, keď sme boli 
všetci v rozpätí 12-18 rokov, tieto ľahké porno prvky fungo- 
vali v žánri FPS ako krásne spestrenie, avšak dnes to už 
skrátka pôsobí až príliš kfčovito a zastaralo. Vrcholom 
totálne zbytočnej kontroverznosti je potom snový level (v 
ktorom je aj spomínaná odvolávka na „Počiatok“) kdesi v 
polovici hry, ktorý vás postaví do role šéfa jedného strip 
klubu. O náplni tejto sekcie hry naozaj nemá zmysel polem- 
izovať — jednak nechceme dostať pokutu za propagáciu 
porna neplnoletým (ktorí nás určite čítajú) a jednak, jednak 
by nám bolo pri popisovaní onej náplne naozaj trápne. 
Konieckoncov, domyslite si sami, čo asi tak robí šéf klubu, 
kde sa ženy vyzliekajú do naha. Nie, toalety určite nečistí... 


Druhým prvkom hrateľnosti, ktorý by vás mohol eventuálne 
ako tak pobaviť, sú potom všakovaké Dukovinky, teda bl- 
bosti, ktoré môžete v rámci herného sveta robiť. Tlakovať 
činky, trénovať vaše boxerské skillz, hrať pinball, basket či 
hazardné hry, to všetko tu je a ak sa k tomu navyše pridá 
aj užívanie všakovakých návykových a stimulujúcich látok 
(pivko, steroidy), zistíte, že aj keď ste to isté už raz (pred 
15 rokmi) videli, v dnešnej dobe zameranej na realizmus a 
vierohodnosť to stále pôsobí hravo a osviežujúco. K spomí- 
naným dukovinkám sa ale pridáva aj novinka, ktorú väčšina 
z vás, DukeFilov istotne len veľmi ťažko strávi — náš 
blonďatý hrdina totižto vyfasoval novú EGO-lištu, ktorá 
slúži ako auto-healujúci health-bar, s tým ale, že si jeho 
rozsah postupne zväčšujete. Ako? Nuž... pozriete sa do 
zrkadla? Bum, 1 bodík k EGO lište k dobru! Pozriete sa do 
porno časáku? Prásk — 2 bodíky k vášmu EGU k dobru. 
Zabijete obzvlášť prerasteného bossa? 10 plusových EGO 
bodov! Skrátka, hra vás týmto spôsobom núti k interakcii s 
objektami herného sveta a z vlastnej skúsenosti môžem 
povedať, že bez dostatočne veľkého EGA by boli niektoré 


" 
U, 


XBOX 360 


H k Š 
V, > VA "Blade" Kirov 


M a 


neskoršie pasáže singleplaverovej 
kampane naozaj hnusne obtiažnymi. 
Ato som prosím pekne hral len na nor- 
mále! Po dlhom čase tu totižto máme 
naozaj obtiažnu FPSku, ktorá vás núti 
sa schovávať kade tade, pretože stačí 
len pár nepozorných vystavení sa 
nepriateľom a už ležíte s rozbitými 
brilkami v kaluži krvi. 


U obtiažnosti sa ale na moment zas- 
tavím. Duke Nukem Forever bol z kon- 
cepčného hľadiska vyvíjaný ako 
mind-less strielačka ala Painkiller či 
Serious Sam, u ktorej by ste mali kosiť 
protivníkov po stádach bez toho, aby 
ste sa museli strachovať, že vás sun- 
dajú na jednu ranu. Nasvedčujú tomu 
ako zbrane, tak i dizajn jednotlivých 
levelov. Neraz totižto čelíte mno- 
hopočetným vlnám protivníkov, ktorí 
sa na vás húfne nahrnú zo všetkých 
strán a pokiaľ ich všetkých rad-radom 
nepozabíjate, ďalej sa skrátka ne- 
dostanete. Problém ale nastáva práve 
v — súvislosti S nevyváženou 
náročnosťou hry — tam kde som si 
chcel z chuti zastrieľať, tam sa musím 
skrývať ako v nejakej taktickej akcii, 
pretože autori sa akosi nevedeli 
rozhodnúť, ktorým smerom sa vydajú. 
Touto schizofréniou citeľne trpí dy- 
namika a spád hry, pretože aj napriek 
tomu, že hráte za „napumpovaného“ 
machra a obávaného hrdinu, Dukeho, 
ste stupídnym dizajnérskym rozhod- 
nutím donútení čupieť za nejakou 
blbou bedňou len preto, aby sa vám 
dobila EGO lišta a vy ste tak mohli 
opäť nabehnúť na pár krátkych okami- 
hov do akcie. 


Ďalšia dizajnérska idiócia prichádza v 
momente, kedy si budete chcieť pre- 
hadzovať medzi jednotlivými 
zbraňami. A ejha! Ono to nejde.. teda 
ide, ale zo sebou môžete niesť všeho 
všudy len dva kúsky (plus pipe bomby 
a trip míny). Ja sa pýtam — prečo? 


Prečo dopekla keď sa hra sústavne 
hrá na super nostalgický kus softvéru, 
prečo musí obsahovať niečo súčasné, 
niečo novodobé, niečo, čo k jej vizáži 
a štýlu absolútne nepasuje? Veď 
predsa v pôvodnom Dukovi bola 
polovica zábavy spojená s tým, ako 
sme mohli bláznivo experimentovať so 
zbraňami! Nie. Tu sme namiesto toho 
odkázaní na dnes už štandardizované 
obmedzenie na dvojicu pufátok — 
pričom ale hromada herných situácií 
doslova vyzýva k tomu, aby sme sa s 
celým zbrojným repertoárom titulu v 
daný okamih dokonale vyblbli. Mne to 
skrátka pripadá, akoby sa Gearbox 
rozhodol ten pôvodný build z roku 
2008 obohatiť o niečo nové, akurát že 
tým „novým“ podľa môjho skromného 
názoru domrvil aj to dobré, čo v titule 
bolo. 


Chcete ďalší dôkaz? Tak dobre. Dizajn 
levelov. Sú lineárne, nechýba im akási 
vnútorná štruktúra a keď už nič iné, 
tak aspoň neurazia svojou variabilitou. 
Samozrejme, všetko je viac menej 
stráviteľné až do doby, kedy ne- 
narazíte na ďalší originálny prvok 
hrateľnosti — logické hádanky. Tie sú 
zjavne inšpirované dnes už prim- 
itívnymi rébusmi z Half Lifu 2, avšak v 
porovnaní s konkurenčnou akciou od 
Valve majú jeden zásadný nedostatok 
— ich variabilita končí u čísla 1. 1 typ 
hádanky, ktorý si počas hry zopaku- 
jete niekoľko krát. Bomba. Fakt ino- 
vatívny a gameplay obohacujúci 
prínos pánov z Gearboxu. Čo v súvis- 
losti s levelmi taktiež naštve, je ich zú- 
falá krátkosť, kedy — levelom 
prebehnete ani nie za pár minút, na čo 


i la Ň 
nasleduje extréééémne dlhý loading, 
počas ktorého si v pohode spravíte 
kávu... a možno ju aj stihnete vypiť. No 
skrátka, mess, alebo inak povedané 
bordel. Jediným fakt že výborne 
navrhnutým levelom bol DukeBurger — 
zbytok bol buď šedivý ako kostolná 
myš, alebo zbytočne zdíhavý (mám na 
mysli hlavne sekciu za volantom mon- 
ster trucku, ktorá nie a nie skončiť). 


Autori sa taktiež nepochlapili ani v prí- 
pade variability súperov — fakticky tu 
nestretnete ABSOLÚTNE žiadneho 
nového netvora, ktorého by ste už 
nevideli v Dukovi 3D. Dokonca aj 
bossovia sú navlas rovnakí a dokonca 
sa tu aj niekoľko krát opakujú! Min- 
imálnym upgradom prešiel taktiež 
multiplayer a nebyť niektorých funny 
zbraní, neexistoval by na svete ab- 
solútne žiaden dôvod ho čo i len na 
moment otestovať. No a keď si k tomu 
všetkému pridáte aj podpriemerné 
technické spracovanie s brutálnymi 
frame-dropmi, hromadu buggov 
(jedna pasáž pred OctoBrainom ma 
nepustila ďalej kvôli tomu, že sa ne- 
jaký poletujúci nímand niekde zasekol 
a nemohol som ho sundať) či 
vyslovene nulovú pridanú hodnotu, 
ostáva vám pred očami titul, ktorý inak 
ako odpadom nazvať nemožno. Fuck 
nostalgia! My chceme kvalitné hry bez 
ohľadu na ich meno a nie tituly, ktoré 
nič iné okrem mena neponúkajú. A 
práve do tej druhej kategórie bez 
diskusií spadá aj Duke Nukem For- 
ever. Krátke doporučenie: ruky preč — 
a to platí aj pre vás, ktorí na Dukeho 
nedáte dopustiť! 


- niektoré podarené vtípky 
- brokovnica 
- DukeBurger 


Výrobca: Gearbox Distribútor: 2K Games 
Multiplayer: áno Lokalizácia: nie 


- schizofrenický gameplay, 
dizajn levelov, nevyvážená obti- 
ažnosť 


- mizerné technické spracovanie, bugy 
- kontraproduktívne novinky v kon- 
cepte hry 

RECENZIA 


Boris "Blade" Kirov 


Red Faction: Armageddon 


Výbuchy, plamene, deštrukcia. Tri zložky, bez ktorých 
by sa väčšina akčných hier dnes už jednoducho neza- 
obišla, patria neodmysliteľne k tomu najlepšiemu 
audio-vizuálnemu pozlátku, aké nám vie súčasna éra 
digitálnej zábavy poskytnúť. A ono to pozlátko naozaj 
zaberá. Dokonca zaberá až do takej miery, že po 
všetkých stránkach priemerné Mercenaries 2 ma baví 
aj mesiace po jeho dokončení len preto, lebo v ňom 
môžem za fantastických efektov zrovnať zo zemou 
také stavby ako mrakodrapy či obrovské rafinérie, 
pričom na veci ako fuel air bombu sa viem s radosťou 
pozerať prakticky 24/7. Áno, tak nesmierne sugestívne 
a „balamutiaco“ dokáže kvalitná audio-vizuálna 
deštrukcia ovplyvniť môj celkový pohľad na 
hrateľnosť titulu. 


Z toho dôvodu sa mi preto nemôžete čudovať, že s ob- 
dobne deformovaným úsudkom pristupujem aj k sérii Red 
Faction, ktorá mi v týchto dňoch ponúkla už v poradí svoju 
štvrtú verziu. RF: Armageddon, najnovší prírastok do rodiny 
hier s obzvlášť premakanou deštrukciou, preto nebudem 
hodnotiť objektívne. No, v podstate, recenzia je sama o 
sebe subjektívnym formátom, takže pokiaľ sa vám budú 
niektoré superlatívy (ak sa náhodou také objavia) javiť ako 
prehnané, netrápte sa tým. To sa len ja snažím naplno vys- 
tihnúť tu bravúrnu demoláciu prvkov herného sveta, ktoré 
bez diskusií patria k tomu úplne naj, čo si v rámci vašej 
výpravy naprieč podzemím Marsu léta páňe 2170 užijete... 


Príbeh, herná zložka kvôli ktorej sa údajne autori rozhodli 
RF: Armageddon viesť v lineárnejšom duchu, ale zlyháva 
na plnej čiare. Postavy sú šablónovité až hrôza, dialógy 
plné klišé a otrepaných fráz a keď sa k tomu navyše pridá 
aj smiešny antagonista, dejovú líniu prestanete sledovať 
už po skončení prvého levelu. A ja vám to aj rozhodne 
odporúčam, pretože v opačnom prípade nájdete v príbehu 
toľko logických dier, že aj diera v našom rozpočte je len 
takým nepatrným pórom medzi zrnkami piesku. Darius 
Mason, pra-potomok hlavného hrdinu z Guerilly a súčasne 
aj váš hrateľný charakter, sa totižto hneď v prvých leveloch 
ukáže byť ako nadmieru hlúpym, ba priam dementným 
človekom, ktorý si nevie dať dve a dve dokopy, pričom s 
odohranými hodinami sa to jeho kfčovité a neprirodzené 
konanie ešte väčšmi zvýrazní. V rovnakom duchu možno 
zhodnotiť aj vašu nemesis, vodcu šialených okultistov 

Adama Halea, ktorý nielenže nevzbudzuje žiaden rešpekt, 
ale navyše je aj svojou vizážou nechcene komickou 
figúrou. Neviem koho napadlo dať do pozície hlavného zá- 
poráka vychrtého, potetovaného, charizmu postrádajúceho 
nímanda, ale rozhodne by si za to dotyčná osoba zaslúžila 
padáka. Veď predsa, sme na Marse a to chce predsa len 
odlišnejší a originálnejší prístup k dizajnu protivníkov, no 
nie? 


Dej je teda prepadák, o tom niet pochýb a v podstate si 
viem aj v tomto momente predstaviť hneď niekoľko 
možných variant, ako z počiatočných príbehových peripetií 
vyťažiť nepomerne zaujímavejšiu story. Máme tu tunely, 
máme tu izolované usadlosti, máme tu bandu nehumanoid- 
ných príšer — prečo sa do toho musia násilne „srať“ okultisti 
a podobný bordel? Pozrite sa ako z rovnakej premisy 
krásne vyťažilo Metro 2033 (aj keď, to bolo inšpirované kni- 
hou). Armageddon mohol s kľudom Angličana použiť as- 
pekt prežitia na cudzej planéte ako základný nosný pilier 
deja a okolo toho vybudovať tak dusivú atmosféru, že by 
sa aj spomínaná ruská FPSka mohla od neho čo-to priučiť. 
Chcelo to len menej toho kopírovania a viacej sedliackeho 
rozumu, čo ale zrejme autorom akosi chýbalo. 


Ako som už spomínal v úvode rozboru príbehu, Armaged- 
don je narozdieľ od svojho sand-boxového predchodcu, v 
drvivej väčšine lineárnou 3rd person akciou. Pre mnohých 
to je istotne sklamanie, avšak sám za seba môžem 
povedať, že repetitívny obsah Guerilly ma rozhodne bavil 
menej než lineárna stavba jeho nasledovníka. Samozre- 
jme, ani tá sa však nevyhla mnohým problémom či už so 
spádom alebo nepríjemným stereotypom, v najväčšej 
miere postihujúcimi prvé cca dve hodiny kampane, kedy sa 
po vašom pochybení vraciate späť do domovského sídla 
Bastion. Táto vaša púť totižto trvá až neprimerane dlho a 
keďže v tejto časti hry ešte nemáte k dispozícií tie na- 
jničivejšie hračky, ste chtiac nechtiac odkázaní len na zmes 
menej účinných a zákonite aj menej zábavných zbraní. 
Prostredia sú okrem toho stereotypné, miera deštrukcie 
obmedzená a keď si ktomu pridáte aj niektoré umelo naťa- 
hované sekcie, bude vám pripadať cesta „domov“ ako 
cesta okolo sveta. Naozaj som sa v úvode hry dosť nudil a 
ak by v takomto trende Red Faction pokračoval ešte ne- 
jakých tých pár ďalších levelov, zrejme by som ho ani ne- 
dohral. 


Našťastie, príchodom do Bastionu sa 
veci rapídne obracajú v prospech 
hrateľnosti a vy sa tak zrazu neviete 
od hry odtrhnúť. Do rúk sa vám dostá- 
vajú vynikajúce výbušné nástroje, 
otvorenejší dizajn levelov ponúka 
mnoho priestoru pre deštrukciu roz- 
manitých stavieb, na scéne sa ob- 
javujú aj noví, vynaliezaví nepriatelia 
a hra tak behom niekoľkých okamihov 
chytá doslova druhý dych. Osviežu- 
júco taktiež zapôsobia aj rozmanité 
vsuvky za „volantom“ všakovakých ro- 
botov či výlety na povrch planéty, 
takže pokiaľ si pretrpíte tých pár úvod- 
ných misií, dočkáte sa naozaj výbornej 
zábavy. Tá -vcelku neprekvapivo- vo 
veľkej miere ťaží z hlavného highlightu 
titulu, ktorým je famózna deštrukcia 
herného sveta. Síce si ani tentokrát 
nemôžete (po vzore prvého dielu) do 
podzemných geologických štruktúr 
vyvftať vlastne chodby, ale všetky bu- 
dovy, stavby a iné štruktúry sú bez 
akýchkoľvek problémov zdemolo- 
vateľné. A ako zdemolovateľné! Či už 
z konštrukčného hľadiska, alebo z 
hľadiska fyzikálno-mechanicko- 
statického sa jednotlivé baráky pod 
náporom explózií rúcajú ako ich sku- 
točné podobizne a neraz budete zo 
zatajeným dychom sledovať postupný 
kolaps budovy, vysokej aj niekoľko 
poschodí. Nemá zmysel preto chodiť 
okolo horúcej kaše — extenzívny 
deštrukčný model nového Red Fac- 
tionu je bez diskusií tým najväčším 
lákadlom hry a keď už pre nič iné, tak 
minimálne pre možnosť slobodne de- 
molovať čo vám príde do cesty sa túto 
gamesu oplatí vyskúšať. 


Leví podiel na zábavnosti všetkej tej 
deštrukcie má isto iste aj patrične bo- 
hatý zbrojný arzenál. Síce sa v ňom 
nájdu aj zbytočné kúsky (napr. plaz- 
mový granátomet ktorý likviduje len 


živé tkanivo — načo, keď my chceme 
to živé tkanivo pochovať pod stavbou 
ktorú okupovalo?), ale zbytok tieto 
drobné excesy v plnej miere vy- 
nahradzuje. Plazmové pušky, rake- 


tomety, granátomety, generátory 
čiernych dier... to všetko tu je len a len 
pre vaše potešenie a verte mi, že 
každý nový prírastok do arzenálu si 
budete chcieť ihneď z chuti otestovať. 
V súvislosti s výbavou nesmiem ale 
zabudnúť na vec zvanú nano forge. Je 
to akýsi variant Pip Boya z Falloutou, 
ibaže v tejto hre plní odlišnú funkciu — 
dokáže totižto — (okrem iného) 
rekonštruovať všetko to, čo bolo vami 
alebo niekým iným zdevastované. 
Neoceniteľný pomocník, ktorý vám v 
súbojoch s presilou protivníkov neraz 
zachráni život. Apropo, protivníci. TÍ sú 
tvorení zmesou humanoidných i nehu- 
manoidných tvorov, pričom ale práve 
tí nehumanoidi vám budú robiť zrejme 
najväčšie problémy. Útočia v húfoch, 
sú extrémne pohybliví a pokiaľ dosta- 
točne rýchlo nezlikvidujete ich liahne, 
ľahko sa môže stať, že budete ich poč- 
tami doslova prevalcovaní. Našťastie, 
značnú presilu opozície hra kompen- 
zuje relatívne pestrými upgradami 
vašej postavy (kapacita zásobníkov, 
rozsah vami spôsobených explózií a 
pod.), ktoré slúžia v rámci titulu ako 
akýsi RPG prvok a niektoré z nich 
dokážu byť v boji veľmi nápomocné. V 
súvislosti so samotnými hernými 
mechanizmami mám preto len jednu 
vážnejšiu výtku — Al alienov je značne 
problematická a aj vďaka členitosti 
podzemných priestorov sa mi až nez- 
dravo často stávalo, že sa obzvlášť 


o 
Mar TI 


- priekopnícky 


deštrukčný model 
- zbrane 
- variabilita druhej polovice 
h 


- mocné audio 


nešikovní mutanti zasekli o nejaký sta- 
laktit, vďaka čomu sa nespustil nejaký 
dôležitý skript, znamenajúci pre môj 
postup hrou automatickú červenú. 


Ak sa máme baviť v rovine technick- 
ého spracovania, je jasné, Že väčšinu 
výkonu našich konzol zhltla ona 
spomínaná deštrukcia, čo je konieck- 
oncov na hre aj v istých aspektoch vi- 
dieť. Slabšie textúry, — menšia 
detailnosť prostredí či skúpejšie počty 
polygónov na niektorých objektoch sú 
ale kompenzované relatívne stabilným 
frameratom, ktorý znateľne klesá len 
naozaj v extrémnych prípadoch. Audio 
stránke ale naopak, nemožno vytknúť 
prakticky nič, takže s kvalitnou 
zvukovou aparatúrou (napr. Bang nad 
Olufsen :) pocítia toto deštrukčné 
besnenie aj vaši susedia. Nadšení ale 
z toho rozhodne nebudú. 


Red Faction: Armageddon je kvalitnou 
3rd person akciou, o tom niet pochýb. 
Nemá však žiadne eso v rukáve, z 
ktorého by sme si sadli na zadok. 
Deštrukčný model, nech je akokoľvek 
fantastický, nám už priniesol jej pred- 
chodca, lineárny dizajn levelov pre 
zmenu miliarda ďalších podobných 
žánroviek. Hre skrátka chýba akási 
vlastná duša, akýsi osobitný prvok, 
ktorý by vás prinútil sa k nej po čase 
vrátiť a dať si ju znova. Jasné, prvé 
kolo s kampaňou vás istotne zabaví, 
avšak po jeho skončení titul 
nenávratne vyšumí z hlavy. Ako vý- 
datná a patrične explozívna jedno- 
hubka ale svoje kvality rozhodne má. 


Výrobca: Volition Distribútor: THO 
Multiplayer: áno Lokalizácia: nie 


- haprujúca AI 
- nudná prvá tretina hry 


- príbeh a celá tá omáčka okolo 

RECENZIA 


Hunted: The Demon"s Forge 


Existujú tri základné kategórie hier — Špičkové AAA tit- 
uly, ktorých vývoj stojí neraz aj stovku(y) miliónov 
dolárov, shity, ktorých kvalita naopak nestojí ani len za 
deravý groš, no a potom sú tu hry, ktoré sa radia do 
kategórie stredu. Tzn., sú to produkty s priemernou až 
nadpriemernou kvalitou, ktoré síce dokážu solídne 
zabaviť, ale vo väčšine prípadov neposkytnú zážitok, 
ktorý by vo vás zanechal nejaké tie razantnejšie 
spomienky. Samozrejme, líši sa to titul od titulu, ale v 
podstate je možné povedať, že táto kategória hier je 
viac menej neškodnou a fanúšikov toho konkrétneho 
žánra rozhodne nesklame. 


Hunted: The Demor"s Forge (ďalej len Hunted) je ale ak- 
ousi záhadnou výnimkou. Svojimi celkovými kvalitami sa 
síce nemôže radiť medzi tie úplne top tituly, avšak baví 
možno viac, než ktorákoľvek adekvátna AAA konkurencia. 
V čom spočíva to jeho kúzlo? Ako je možné, že hra s mno- 
hými problémami a nedostatkami má hrateľnosť výživne- 
jšiu, než záležitosť, do ktorej vývojári a distribučka naliali 
hromadu a hromadu prachov? Nuž, odpoveď je nejasná, 
avšak do istej miery aj daná tým, ako veľmi vás žáner tzv. 
dungeon crawlerov oslovuje. Pre mladšie vekové skupiny 
je síce tento pojem veľkou neznámou, avšak u starších 
ročníkov musí zákonite vyvolať spomienky na staré časy, 
kedy sa do dungeonov chodilo prakticky každý deň a 
nikoho by ani vo sne nenapadlo, že v budúcnosti bude 
tento typ hier prakticky na pokraji vyhynutia. Nuž, Hunted 
tento trend úpadku kedysi slávneho žánra výborne oživuje 
a rozhodne ponúka viac híbky, než sa môže na prvý pohľad 
zdať. 


Tie pravé kvality ale rozhodne nehľadajte v príbehu. Ten je 
vo svojich základoch tak primitívny, ako len môže byť — 
dvojica nájomných Žoldnierov sa vydáva na dobrodružnú 
cestu za oslobodením dcéry jedného majetnejšieho 
starostu, pričom ale počas svojej výpravy odhalí zlo, 
ohrozujúce budúcnosť celého herného sveta. Punktum. Ži- 
adne komplexné či navzájom prepletené dejové línie, ži- 
adne rozvetvené dialógy, žiadna forma narácie, ktorá by 
vás donútila sa o príbeh zaujímať viac, než je naozaj nutné. 
Nie - toto je skrátka titul, u ktorého je príbeh len akousi vý- 
plňou, alebo lepšie povedané lepidlom toho, čo počas 
vašej výpravy zažívate. Je to na škodu veci? Nemyslím. 

Dôvod, prečo je story línia titulu Hunted vcelku dobre 
stráviteľná, totižto spočíva vo dvojici hlavných protagonis- 
tov. Impulzívna elfica Elara a jej naopak opatrný a 
rozvážny kolega Caddoc, sú keď už nie výborne, tak min- 
imálne obstojne napísanými charaktermi, ktorí počas viac 
ako 8 hodinovej kampane dokonca podstupujú aj akýsi 
vnútorný vývoj, takže v závere príbehu budete jasne bádať 
zmenu ich zmýšľania a postojov. Autori navyše výborne 
pochopili humorný potenciál dvojice protagonistov, ktorí sa 
tak počas výpravy sústavne podpichujú, vďaka čomu ich 
spolupráca nevyzerá ako narýchlo spichnutý nápad ne- 
jakého dizajnéra, ale ako pekne premyslená súhra dvoch 
odlišných názorových smerov, navzájom ale vytvárajúcich 
až nečakane silnú symbiózu. Skrátka, ako keď sa dva pro- 
tiklady priťahujú... 


Duo hlavných hrdinov je samozrejme ideálnym podkladom 
pre vytvorenie kvalitného co-opu, avšak ani samotný sin- 
gleplayer nie je na zahodenie. Umelá inteligencia poháňa- 
júca konanie vami neovládaného charakteru odvádza 
naozaj solídnu robotu a až na pár drobných kixov sa na 
kolegu môžete v boji bez problémov spoľahnúť. Dvojica 
odlišných protagonistov potom zo sebou zákonite prináša 
aj diametrálne odlišné bojové štýly, takže na svoje si prídu 
ako ľudia milujúci boj na diaľku (E lara), tak aj hráči, ktorí 
skôr preferujú súboje face-2-face. Samozrejme, každý z 
dvojice charakterov je schopný viesť boje oboma spô- 
sobmi, ale vzhľadom na zjavné proporčné rozdiely medzi 
hrdinami je jasné, že chlap bude plniť rolu tanka, zatiaľ čo 
ženská pre zmenu úlohu DPSkára. Tomu taktiež 
nasvedčuje aj paleta špeciálnych schopností a skillov, ktoré 
si kupujete za modré kryštály, nachádzané počas vašej 
výpravy. Caddoc sa tak bude môcť spoľahnúť na silné bo- 
jové výpady či magický útok ktorý vymrští okolitých pro- 
tivníkov do vzduchu, Elara pre zmenu na ohnivé či ľadové 
šípy, fungujúce ako ideálny nástroj pre neraz s radosťou 
vítaný crowd controlling. Celkovo je teda možné povedať, 
že škálou bojových i nebojových schopností sa obe 
postavy príjemne dopíňajú a ani jednu z nich nemožno oz- 
načiť za vyslovene dominantnú. Sluší sa taktiež doplniť, že 
aj napriek snahe autorov propagovať titul ako fantasy vari- 
ant populárnej série Gears of War, je zabudovaný systém 
krytia sa viac menej zbytočným, pretože drvivú väčšinu 
súbojov budete musieť tak či tak vyriešiť pekne z blízka. 


Boris "Blade" Kirov 


Inak je ale možné povedať, že po 
stránke gameplayu je Hunted v pod- 
state klasickou hack“n“slash akciou, 
len čiastočne okorenenou drobnými 
RPG prvkami, majúcimi podobu či už 
nových kusov vašej výzbroje (štan- 
dardné i magické zbrane, i keď tie 
druhé menované len s obmedzenou 
použiteľnosťou) alebo health a mana 
potionov, nutných pre udržanie vašich 
zverencov v plnej sile. Klasickému 
ponímaniu žánra RPG potom zod- 
povedajú aj vedľajšie úlohy, ktoré 
plníte automaticky v rámci prechádza- 
nia hrou a ste za ne priebežne 
odmeňovaní. Možnosť nosiť až trojicu 
„lekárničiek“ či schopnosť vláčiť so 
sebou hneď dvojicu ťažkých zbraní, to 
sú len niektoré z mnohých bonusov 
ktoré si počas hry odomknete a 
môžete mi veriť, že obzvlášť bez tých 
mnou menovaných bude zdolávanie 
neskorších kapitol naozaj zaváňať 
frustráciou. V súvislosti s RPG zložkou 
titulu potom nesmiem zabudnúť ani na 
zbieranie peňazí ktoré je ale značne 
nedoriešené, keďže v samotnej hre 
ich nemáte kde utratiť a slúžia vám len 
na odomknutie obsahu v rámci 
samostatného módu zvaného Crucible 
(dungeon creator, v ktorom si pomo- 
cou primitívnych nástrojov vytvárate 
vlastné dobrodružstvá). 


Možno sa teraz sami seba pýtate, čo 
je to vúvode spomínané kúzlo, ktoré 
robí z tejto záležitosti viac, než len tuc- 
tovú priemernosť. Nuž, ja vám to hneď 
aj poviem - „dungeon crawler". Pojem, 
ktorý vo svojej podstate vyjadruje do- 
brodružnú výpravu skupiny hrdinov do 
temných kútov podzemných kobiek či 
iných priestorov zvaných dungeonov, 
do bodky vystihuje to, čo robí z Hunted 
tak nesmierne návykový titul. Nie je to 
ani súbojový systém, ani príbeh, ba 


ani úroveň technického spracovania — 
ten faktor zábavnosti si v plnej miere 
ukrajuje pestrá paleta lokácií, do 
ktorých sa v rámci vášho dobro- 
družstva vydáte. Tie síce neohúria 
svojim vizuálom, avšak ich pre- 
myslený dizajn ukrývajúci v sebe hro- 
madu — vedľajších, nepovinných 
odbočiek je dostatočne motivujúcim k 
tomu, aby ste sa vhre motali viac, než 
si to od vás hlavná príbehová línia 
vyžaduje. A verte mi, že vy si tie 
katakomby a dungeony veľmi radi po- 
drobne prešmejdíte, pretože hromada 
parádnych logických hádaniek a s nimi 
súvisiacich odmien je ukrytá práve 
tam, kde by ste to naozaj neočakávali. 
Je pravda, že vynechaním týchto 
nepovinných sekcií o nič podstatné 
neprídete, avšak ten pocit, kedy 
narazíte na vedľajšiu chodbu vedúcu 
do hrobky s pokladom, je dostatočne 
silným argumentom k tomu, aby ste si 
jednotlivé lokácie užívali viac, než vám 
naznačuje lineárna štruktúra hry. 


Škoda len, že po stránke technického 
spracovania Hunted až nezdravo 
často naráža na problémy, kompliku- 
júce celkový dojem z hry. Grafické 
prevedenie najmä vegetácie je 
žalostné, levely mimo miest a 
podzemných priestorov zaváňajú am- 
atérizmom a budgetovosťou a ak sik 
tomu pridáte aj problémy s animáciami 
či nezdravo časté zasekávanie sa 
postáv o objekty, môžu tieto kixy vo 
vás zanechať nepríjemný pocit ne- 
dokončenosti titulu. Osobne mi taktiež 
nesadlo riešenie loadingu nových sek- 
cií levelu, ktorý je realizovaný 


- variabilita a dizajn levelov 
M - spád hry 

- sympatická dvojica hrdinov 
- jednoduchý, ale chytľavý súbojový 
systém 


PC,PS3,Xbox 360 
Výrobca: Inxile Ent. Distribútor: Bethesda 
Multiplayer: áno Lokalizácia: nie 
—. niektoré nedoriešené 
- tuctový príbeh 


- problémy technického 
charakteru 


prostredníctvom dverí — tie sa ale ob- 
javujú aj tam, kde je ich prítomnosť 
totálne „mimo mísu" a v kontexte 
daného prostredia pôsobia ako päsť 
na oko. Obdobne diskutabilne je 
možné zhodnotiť aj audio stránku, 
ktorá síce v rovine dabingu nemá Ži- 
adne výraznejšie nedostatky, avšak 
výpadky hudby či ostatných prvkov 
audia by sa u titulu tejto kategórie 
rozhodne nemali stávať. Aspoňže hra 
beží relatívne plynulo, takže na nejaký 
ten  drastickejší — frame-dropping 
môžete v pohode zabudnúť. 


Aj napriek početným technickým prob- 
lémom ma ale Hunted bavil až do 
samotného konca. Svoje samozrejme 
zohral už spomínaný brilantný dizajn 
lokácií, avšak ani ostatné aspekty hry 
neboli vôbec odfláknuté, vďaka čomu 
som si užíval ako početné boje, tak i 
tichšie pasáže, v rámci ktorých sa ku 
slovu dostal prieskum a objavovanie 
tajov herného sveta. Je teda jasné, že 
ako dungeon crawler funguje Hunted 
prakticky na jednotku a fanúšikom do- 
brodružných akčných  adventúr 
poskytne zábavu, ktorú dnes už 
skrátka nevídať tak často. 


RPG prvky 


sn 

Prague and Play 2011 (1C Company) 


Pred dvadsiatimi rokmi opustili Českú republiku poslední sovietski vojaci, no v stredu 29. júna zažila Praha 
opäť inváziu ruských bratov. Praha sa totižto stala, už po niekoľkýkrát, dejiskom akcie Prague-n-Play, ktorú or- 
ganizovala ruská 1C Company a kde sme sa dozvedeli, čo môžeme v najbližších mesiacoch očakávať a padli 
tu aj nejaké svetové oznámenia o nových hrách. 


To, že nepôjde len o nejaké malé stret- 
nutie bolo jasné už len z miesta kona- 
nia tohto eventu, známy pražský klub 
La Fabrika hostil redaktorov z celého 
sveta. Krátko pred začiatkom znelo 
sálou plnou rôznych jazykov, dokonca 
aj také, ktoré sa nám ani nepodarilo 
identifikovať. Na úvod sme dostali 
drink, samozrejme ruské šampanské, 
a cinkanie pohárov sa nieslo celou 
sálou. Všetky rozhovory sa ale točili 
okolo tej istej témy — hry, hry a opäť 
hry. Popri stenách boli rozložené stoly 
S množstvom zostáv, kde boli 
pripravené najnovšie tituly 1C Com- 
pany na vyskúšanie. 


Ale pekne od začiatku. Všetko začalo 
veľkou prezentáciou. Pripomenuli sme 
si, že 1C Company sa spojila so 
spoločnosťami Softclub a Snowball a 
stále si udržuje pozíciu najväčšej 
hernej vývojárskej a vydavateľskej 
spoločnosti v Rusku av celej Východ- 
nej Európe. Asi je vám jasné, že na 
každej obdobnej akcii je všetko na- 
jlepšie, najväčšie a najkrajšie, takže 
mnoho vecí treba brať s rezervou. 
Potešilo, že na jednotlivé veľké tituly si 
prizvali z 1C tých najpovolanejších a 
nebolo to len suché konštatovanie fak- 
tov na prezentácii, ale následne aj 
prínosné rady a bližšie informácie pri 
počítačoch a tak ste sa dozvedeli, že 
ten headshot bol od french mana z 
vývojárskeho štúdia a podobne. Ale 
späť k prezentácii. 1C Company, ako 
jedna z mála spoločností na trhu, os- 
táva orientovaná hlavne na PC plat- 
formu, to je priorita. Ale potešíme aj 
majiteľov mobilných platforiem, niek- 

toré hry sa časom objavia aj u nich. 
Žiaľ, kedy to bude, ktoré tituly a na 
akých prístrojoch, to je zatiaľ vo hviez- 
dach alebo len v hlavách vedenia. 
Ďalšou pre niekoho možno dobrou, 
pre iných horšou správou je, že 
spoločnosť sa plánuje aj naďalej 
sústrediť hlavne na svoje veľké 
značky ako napr. Men of War, čo 
dokazujú tri prezentované 
rozšírenia/pokračovania, ale aj iné 
značky, o ktorých ešte bude reč. 


Svetovú premiéru zažila prvá MMO 
RPG hra od 1C Company, ktorá nesie 
názov Royal Guest a na akcii bol aj 
pre-alpha build hry. Hru vyvíja štúdio 
Katauri Interactive, ktoré stojí aj za 
Kings Bounty a Space Rangers. 
Royal Guest nás prenesie do fantasy 
sveta Aura plného miest, hradov, 
príšer, predmetov a iných hráčov. In- 
špirácia u konkurenčného WoW je 
zrejmá, resp. vo videu, kde boli vidieť 
aj niektoré z príšer, je poznať, že autori 
sa inšpirovali v niekoľkých rôznych 
známych tituloch. Chýbať nebudú ani 
zvierací miláčikovia. Hru sme si teda 
aj vyskúšali, no prekvapením bolo, že 
hra bola v ruštine a samozrejme texty 
písané azbukou a keďže už patrím 
medzi ročníky, ktoré pioniersky sľub 
neskladali, bola pre mňa hra uží- 
vateľsky menej prívetivá. Časť hry ale 
bola po anglicky, takže niečo sme si 
vyskúšali. Z tohto buildu a z krátkosti 
hrania nie je možné usúdiť, čo všetko 
hra nakoniec ponúkne, ale pôjde o kla- 
sické fantasy MMO RPG možno s 
trochu horšou grafikou. Aby sme nez- 
abudli, Royal Guest je plánovaný na 


rok 2012, zatiaľ bez upresnenia. 


Celkovo musím povedať, že ak mi 
niečo na hrách od 1C Company vadí, 
tak je to ich grafika. Jednoducho ne- 
zodpovedá aktuálnej dobe a možnos- 
tiam, pritom nároky na výkon PC sú aj 
tak vysoké. Z prezentovaných hier, 
som tento pocit nemal len u Red Or- 
chestry 2: Heroes of Stalingrad, Ghost 
of Moscow: Death to Spies a u Off- 
Road Driveu. Men of War majú už tiež 
starší engine, ktorý zaostáva, Real 
Warfare: Northern Crusades ma zau- 
jali, ale tak isto ich grafika v bojovom 
režime ma nepresvedčila a Star 
Wolves 3: Ashes of Victory som hral 
len krátko, takže tam ťažko zatiaľ hod- 
notiť. 


Pre mňa osobne sa stali hrami večera 
dva tituly a to Red Orchestra 2 a Off- 
Road Drive. Red Orchestra 2 vy- 
chádza 30. augusta a je poznať, že na 
tejto hre si skutočne dali autori záležať 
a 1C na ňu veľmi spolieha. Do hry 
pribudne aj pár nových zbraní, budú 
medzi nimi aj prototypy zbraní vyví- 
janých počas druhej svetovej vojny, 
ale iné bežné zbrane, ktoré sme zatiaľ 
moc nemali možnosť v iných hrách vi- 
dieť, napr. SVT 40. Zbrane nebudete 
mať všetky dostupné hneď od zači- 
atku, no postupne budú pribúdať. 
Poteší aj maličkosť v podobe zimných 
uniforem v zasnežených misiách. 
Novinkou bude možnosť nahliadnuť 
do interiéru tankov. Ako veliteľ tanku 
sa môžete pozrieť na detailne prepra- 
cované vnútro, ale aj skontrolovať os- 
adenstvo týchto oceľových monštier. 
Ohľadom kampane padla informácia, 
že singleplaverová kampaň nebude 
naskriptovaná a bude tak nelineárna. 
Ako to však nakoniec v skutočnosti 
bude, si ešte počkáme. A posledná 
vec, ktorá ešte bola spomenutá, že 
bude pridaný do hry Training mód. Pre 
Red Orchestru bolo vyhradených 5 
počítačov, keďže sa hral multiplayer 
proti testerom a aj napriek prísľubom, 
že nás budú šetriť, pustili sa do nás 
bez zľutovania. Napriek krátkemu hra- 
niu sa mi multiplayer celkom zapáčil, 
v podstate je to to isté, čo poznáme z 


iných akčných hier a predsa drobnosti, 
ako skutočné rozloženie dvojnožky 
guľometu na múrikoch, oknách a 
podobne robia hru inou. Taktiež vcelku 
dobre spravený systém krytia a streľby 
z krytu posúva multiplayer vyššie. 


Ďalšou prezentovanou hrou bola 
Ghost of Moscow: Death to Spies. Bo- 
hužiaľ napriek veľkej snahe sme sak 
hraniu nakoniec nedostali, takže 
môžeme sprostredkovať len dojmy z 
pozorovania a čo nám bolo o hre 
povedané v prednáške a čo sme videli 
na videu. Špiónske pokračovanie a 
súperenie veľmocí sa tentoraz 
presúva do obdobia studenej vojny a 
úlohy budete plniť hlavne v USA, na 
Kube a v Európe, čo samozrejme 
súvisí s históriou a jadrovými moc- 
nosťami, ktoré proti sebe stáli. Hra 
beží na novom engine a dala sa 
zahrať na Xboxe, kde graficky vyzer- 
ala veľmi dobre. Po novom si v hre 
môžete ľubovoľne a kedykoľvek medzi 
tromi charaktermi a verte, že okúzľu- 
júca kráska má priam smrtiace bozky. 
Samozrejme každý špión má iné 
schopnosti a tak sa hodia na rôzne 
veci. Hra bude plná rôznych nových 
špiónskych gadgetov a minihier. Ghost 
of Moscow je pripravovaná na PC a 
Xbox a vyjsť by mala po Vianociach, 
alebo začiatkom roka 2012. 


Ako som už spomenul, jednou z mno- 
hých hier bola aj Star Wolves 3: Ashes 
of Victory. Pre tých menej znalých, ide 
o vesmírne RPG (to je prekvapenie 
čo?) a čo dodať? Snáď len, že 
pokračovanie je samozrejme vo 
všetkom vylepšené, nové NPC, nové 
charaktery, nové zbrane a vybavenie, 
nové frakcie a proste všetko to, čo 
patrí k pokračovaniam — väčšie, lep- 
šie, krajšie a nové. 


Moje strategické srdce zaplesalo pri 
predstavovaní hry Real Warfare 2: 
Northern Crusades od Unicorn 
Games, ktorá by mala vyjsť už na 
jeseň. V podstate ide o zmes 
niekoľkých rôznych titulov. Hra má 
totiž strategickú časť, kde so svojim 
hrdinom, ktorý má RPG prvky, ako je 
v poslednom čase v stratégiách do- 
brým zvykom, beháte po oblasti stre- 
dovekej strednej Európy a dobýjate 
hrady, plienite mestá, bojujete proti 
lupičom, hľadáte spojencov a cieľom 
je mať všetko. Táto časť mi pri hraní 
najviac pripomínala sériu Heroes of 
Might and Magic, ale v real-time móde 
alebo ktorúkoľvek inú jej obdobu. 
Druhá časť je bojová a tu vás tak isto 
nič neprekvapí, to je zas klon série 
Total War a jej obdôb. Aj tu platia 
bonusy a postihy za pohyb do kopca, 
streľbu z kopca, útok jazdy proti pe- 
chote a všetko to, čo už poznáme. Na- 
priek dosť dlhému času, ktorý sme pri 


hre strávili, sme si zasa moc nezahrali, 
keďže išlo len o alpha build hry, načí- 
tavanie trvalo veľmi dlho a po čase už 
unavilo. Mínusom je pre mňa osobne 
grafika, ktorá zaostáva za súčasnými 
hrami. 


Mojou druhou hrou večera sa stala 
Off-Road Drive od 1C-Avalon, pláno- 
vaná na tento september. O nej vám 
ešte prinesieme samostatné dojmy v 
inom článku, takže si musíte počkať. 
Posledné, čomu sa ešte chcem veno- 

vať je séria Men of War, ktorá mala na 
Prague-n-Play suverénne najpočetne- 
jšie zastúpenie so svojimi tromi 
rozšíreniami a zaberala celkovo 6 
počítačov, dokonca viac ako Red Or- 
chestra 2. 1C priniesli do Prahy už vy- 
dané pokračovanie Assault Sguad, 
ktorého recenziu si môžete prečítať na 
našich stránkach. Vývojári plánujú 
pokračovať aj naďalej s vývojom tohto 
titulu, ktorý sériu otvoril multi- 
playverovému a kooperatívnemu hra- 
niu. Naďalej budú vydávané DLC 
balíčky a patche pre hru. Druhým 
pokračovaním je Men of War: Viet- 
nam, z ktorého vám tiež pripravíme 
samostatný článok, lebo na cestu 
domov sme dostali novinársku verziu 
hry (ja som ti ju už dávno poslal, len 
som sa článku nedočkal :) - pozn. 
DanKanFan). Tretím a posledným 
prezentovaným rozšírením je Con- 
demned Heroes, ktorá spolu s Viet- 
namom sériu opäť vracia do rúk 
individuálnych hráčov. Condemned 
Heroes nás postaví do velenia trest- 
ným práporom v 4 rôznych kampani- 
ach a 15 misiách, ktoré pokrývajú roky 
1942 až 1945. Do hry boli pripravené 
nové modely pechoty, aby všetko 
verne odpovedalo a pri tvorbe príbehu 
spolupracovali s historikmi, archívmi a 
aj ruskou tajnou službou. Vydanie je 
plánované na 01 2012. 


Okrem tohto všetkého hrania boli pre 
prítomných novinárov ešte pripravené 
drobné zábavky. Kto chcel, mohol si 
nechať spraviť vlastný obal na Men of 
War: Assault Sguad, stačilo si obliecť 
uniformu, dať prilbu na hlavu a 
postaviť sa pred veľké plátno. Potom 
už len vyčkať príchodu sporo odetých 
slečien, ale pozor, to čo mali na sebe 
bolo rozhodne khaki. Tie vám dali do 
rúk samopal a postavili sa okolo vás. 
Stačilo povedať syyyyyyvyr a za pár 

minút bol predný obal pripravený. Pre 
súťaženie chtivých redaktorov si 1C 
pripravila podarenú súťaž, ktorá 
súvisela práve z Off-Road Drive. Na 
zemi bola pripravená krátka dráha pre 
rádiom ovládané modely bugín. Prí- 
tomná obsluha vám do rúk vrazila 
ovládač, vysvetlila ovládanie, dala pár 
kôl na vyskúšanie a potom už sa išlo 
na život a na smiť. 


Nakoniec išlo o veľmi dobre zorgani- 
zovanú a príjemnú akciu vo veľmi prí- 
jemnom prostredí, kde všetci ľudia z 
1C Company boli vždy nápomocní, 
ochotní odpovedať na všetky otázky, 
usmievali sa a tešili sa záujmu 
veľkého množstva redaktorov o ich 
hry. Nám neostáva nič iné len poďako- 
vať, dúfať, že o rok sa uvidíme so 
všetkými týmito skvelými ľuďmi opäť a 
tešiť sa na niektoré zo spomenutých 
hier. 

Novinky za mesiac jún 
DNE ED ZE S NEZISKOVÁ OTA] 


V 22. týždni sa predviedli nové 
herné notebooky Origin, pred- 
stavila sa séria počítačových zdro- 
jov a neunikla nám ani prezentácia 
high-end CPU chladiča pre efek- 
tívne chladenie. 


Už dávnejšie sme dali do pozornosti 
zaujímavé a hlavne výkonné herné 
laptopy od spoločnosti Origin, ktorá sa 
zároveň rozhodla aktualizovať svoju 
ponuku a tak sa prispôsobiť tlaku 
konkurencie. Momentálne sú modely 
notebookov EON15-S (la) 
EON17-S (17,3“) a EON17 doplnené 
o grafickú kartu Nvidia GeForce GTX 
560M, ponúkajúcu 1,5 GB GDDR5 
pamäť s frekvenciou rovných 5000 
MHZ, ktorá je navyše prepojená je cez 
192bitovú pamäťovú zbernicu a 
disponuje frekvenciou 77/5 MHz pre 
jadro (GPU), respektíve 1550 MHz pre 
shadery. Do éteru však unikli aj údaje, 
hovoriace o podpore Optimus-ready, 
DirectX 11, CUDA a PhysX. 


Druhú správu istotne pozorne čítali 
hráči, ktorí uvažujú nad kúpou nového 
PC zdroja. Pre nich si najnovšie firma 
Antec prichystala úplne novú sériu, 
ktorá aktuálne pozostáva z troch mod- 
elov: 550 W, 650 W a 750 W, obsahu- 
júcich japonské kondenzátory, aktívne 
PFC, štyri 12V vetvy a 135 mm ven- 
tilátory s fluidnými dynamickými 
ložiskami. Ide o sériu High Current 
Gamer Plus, vyrábanú v súlade s nor- 
mami ATX12V v2.32 a EPS12V v2.92, 
ktorá je založená na nemodulárnej 
rade High Current Gamer. Tieto 
hráčske zdroje disponujú certifikáciou 
80Plus Bronze a na trh majú prísť 


niekedy v auguste 2011. 
Nakoniec tu máme lahôdku pre 
naozajstných — hardvérových — fa- 


jnšmekrov, predvedenú na známom 
veľtrhu Computex, na ktorom mala 
stánok aj tu už mnohokrát spomínaná 
spoločnosť Thermaltake. Jedná sa o 
procesorový (CPU ) high-end chladič 
s označením Frio Extreme, určený pre 


sockety Intel LGA1366, 
LGA1555/1156, LGA/775 a AMD 
AM2(+), AM3(+). Veľtrh dodal 


pomerne dosť cenných informácií, 
napríklad aj to, že obsiahne šesť 6 mm 
medených heatpipes a dva ventilátory 
s otáčkami 1200 - 1800 RPM o 

veľkostiach 140 mm, no pokiaľ by to 
niekomu nestačilo, v balíku sa vraj 
bude nachádzať aj tretí chladič, 
určený pre dokonalý odvod preby- 
točného tepla. Frio Extreme od Ther- 
maltake bude schopný odviesť 
maximálne 250W tepla a využije takz- 
vaný vežový dizajn. Okrem spomí- 
naného odhalenia a úniku niekoľkých 
informácií už nič iné stánok neposky- 
tol, takže cenu ani dostupnosť 
nevieme. 


Predstavovanie herných myší je 
skôr raritou ako pravidlom, takže 
keď sa nám za týždeň nahrnú až 
štyri, možno to považovať za menší 
hardvérový sviatok. Okrem toho 
Logitech ukázala zaujímavú pod- 
ložku pod notebooky a ohlásili sa aj 
herné periférie SWTOR. 


Ak dlho pracujete so svojim note- 
bookom, zaiste oceníte pohodlie v 
podobe podložky pod notebook. 
Jednu takú, mimochodom ľahko 
použiteľnú, pretože stačí pripojiť prijí- 
mač Logitech Unifying do USB portu, 
aktuálne výrobca Logitech predstavil. 
Ide o model Touch Lapdesk N600 a 
okrem toho, že ponúka dôležité po- 
hodlie, vďaka viacerým teploizo- 
lačným vrstvám, chrániacich užívateľa 
pred nežiadúcim účinkami, disponuje 
aj veľkým vysúvacím touchpadom, 
ktorý zaistí viacdotykové ovládanie po- 
hybu kurzoru, rolovanie stránok a ich 
samotné prepínanie. Odporúčaná 


cena tohto produktu je 69,99 € a na 
náš (európsky) trh je dostupnosť 
ohlásená od začiatku júna. 


Tá istá spoločnosť priniesla aj nového 
nástupcu legendárnej myši pre hráčov 
s názvom MX318, ktorá bola zároveň 
najpredávanejšou hernou myšou od 
tejto firmy. Teraz ale treba zaostriť na 
jej nového nástupcu s označením Log- 
itech Optical Gaming Mouse G400. O 
čo je práve tento model lepší? V 
prvom rade treba poznamenať, že 
výrobca sa snažil zachovať jej tvar a 
aj rozloženie ovládacích prvkov, ale 
pritom vylepšiť jej funkcie, presnejšie 
sa dočkala vyššieho rozlíšenia sen- 
zoru na 3600 dpi (predtým 1800 dpi), 
disponuje rýchlejšou USB odozvou 
1000 rps a úpravy sa dočkal i jej kábel, 
ktorý je tentoraz užší a schudol o 25%. 
Dá sa pri nej navyše použiť softvér pre 
programovanie tlačidiel, aký sa 
dodáva s klávesnicami Logitech radu 
G. G400 si za 44,99 € môžete kúpiť už 
od polovice júla. 


Po tejto správe sa nám popredná 
spoločnosť Razer, ktorá má na sve- 
domí kvalitné herné produkty, 
rozhodla opísať najpokročilejšiu sní- 
maciu technológiu pre hranie počí- 
tačových hier pod názvom 4G Dual 
Sensor. Kvôli dvojnásobnej snímacej 
presnosti, ktorú najviac využijú hráči 
FPS hier, disponuje s optickým aj 
laserový senzorom. Pri tejto príležitosti 
sa nám odkryla dvojica produktov, 
ktorá túto technológiu obsiahne. Razer 
Mamba, predávaná po 129,99 € ob- 
sahuje bezdrôtovú hernú technológiu, 
systém 4G Dual Sensor s rozlíšením 
6400 dpi, 1000Hz  Ultrapolling 
(frekvencia dopytovania) / odozva 1 


ms a až 200 palcov za sekundu / 
zrýchlenie 50 g. Dá sa používať v 
duálnom móde (kábel/bezdrôt.), jej 
veľkosť činí 128 mm x 7/0 mm x 42.5 
mm (ide o približné hodnoty), má 
batériu, ktorá pri nepretržitom hraní 
vydrží 16 hodín a viacfarebné osvetle- 
nie. 

Predajná cena druhej myši s názvom 
Razer Imperator je 79,99 €. Disponuje 
systémom 4G Dual Sensor s ro- 
zlíšením 6400 dpi, zabudovanou 
pamäťou Razer Synapse, siedmimi 
nezávisle programovateľnými Hypere- 
sponse tlačidlami, nastaviteľnou 
citlivosťou za behu a nastaviteľnými 
postrannými tlačidlami. Má až 200 pal- 
cov za sekundu“ / zrýchlenie 50 g, er- 
gonomický pravoruký design, 
vytvarovaný výklenok pre palec s 
pogumovaným povrchom pre väčšiu 
kontrolu a rozmery 123(dížka) x 
11(šírka) x 42(výška) (v mm). 
Dostupnosť oboch produktov je 
naplánovaná na júl 2011. 


Napokon si spoločnosti Razer, 
BioWare a LucasArts pripravili 
masové ohlásenie sady MMO herných 
periférií s tematikou hry Star Wars: 
The Old Republic. V prvom rade ide o 
hernú klávesnicu Star Wars"M: The 
Old Republic"“. ktorá za cenu 199,99 
eur ponúka desať dynamických a 
adaptívnych dotykových kláves pre 
prispôsobenie ovládacích prvkov, 
zlatisto podsvietené klávesy s tenkým 
krytom pre rýchlejší stisk a kratší 
odstup, tienený Zstopový USB kábel, 
na dotyk citlivý snímací LCD panel pre 
lepší prehľad a efektívnu správu 
zručnosti, plne programovateľné 
klávesy a záznam maker za behu, 
nastaviteľnú viacfarebnú LED (až 16 
miliónov farieb) a 1000HZz Ultrapolling 
(frekvencia dopytovania) / odozva 1 


ms. 
Herná myš Star WarsTM: The Old Re- 
public"“ má 17 plne programo- 
vateľných tlačidiel, optimalizovaných 
pre MMO hranie (vrátane sady 12 
tlačidiel pre palec), nastaviteľnú viac- 
farebnú LED (až 16 miliónov farieb), 
3.9G laserový senzor Razer Precision 
s rozlíšením 5600 dpi, 1000Hz Ultra- 
polling (frekvencia dopytovania) / 
odozva 1 ms, disponuje možnosťou 
používania v duálnom móde 
(kábel/bezdrôt.), vymeniteľnými pan- 
elmi frakcií so zlatistým podsvietením 
a nabíjacím dokom (funguje rovnako 
ako bezdrôtové prijímacie zariadenie). 
Táto myš je cenená na 129,99 eur. 
Ďalším produktom z tejto rady je herná 
podložka pod myš Star WarsTM: The 
Old Republic?“ od společnosti Razer, 
ktorú môžete mať za 49,99 eur. Jedná 
sa o obojstrannú podložku pod myš, 
ukazujúcu rozdielne možnosti voľby 
frakcií, má výkonnostné pevné 
povrchy pre plynulejší pohyb myši a 
obsahuje protišmykový, anti-reflexný a 
pevný materiál, ktorý je odolný proti 
opotrebeniu. 

Sériu uzatvára herný headset Star 
Wars"“: The Old Republic" s 5.1 
priestorovým zvukom, sprostredková- 
vajúcim pozičné audio, prispôso- 
biteľným mikrofónom, vymeniteľnými 
panelmi frakcií a nastaviteľnou 
konštrukciou pre optimálny komfort. 
Má uzavretý design slúchadiel s 
50mm reproduktormi, nastaviteľnú vi- 
acfarebnú LED (až 16 miliónov farieb) 
a aj tlačidlá ovládania hlasitosti a 
mikrofónu, nachádzajúce sa na head- 
sete. Jeho cena je 129,99 eur. 
Všetky tieto Razer produkty prídu na 
trh súbežne s vydaním hry. 


Predošlý týždeň nadelil herný počí- 
tač, zaujímavú hybridnú tech- 


nológiu v podobe CPU chladiča a 
napríklad aj takú štvoricu praktick- 
ých darčekov od Logitechu. 


Ešte pred samotným predstavením 
okrajovo spomínaného herného PC sa 
spoločne pozrieme na konzolu Xbox 
360 slim, ktorá sa bude pýšiť novým 
(samozrejme) výkonnejším čipom. Mi- 
crosoft informoval verejnosť, že pôjde 
o nový system-on-chip (SoC) proce- 
sor, integrujúci do jedného čipu hlavný 
procesor (CPU), grafický procesor 
(GPU), pamäť a I/O, čím výrobca 
sľubuje lepšiu účinnosť, má sa znížiť 
tepelné vyžarovanie z vnútra stroja a 
rovnako sa ponížia aj výrobné nák- 
lady. Dostupnosť známa nieje, 
dozvedeli sme sa ale, že vraj nemajú 
vznikať problémy medzi kompatibilitou 
hardvéru a softvéru. Základnú dosku 
čaká nielen sada zmien, ale aj zmena 
rozmerov, rovnako tak sa zmenšil aj 
zdroj. 


Nakoľko nás tento týždeň zastihol aj 
Deň otcov, firma Logitech sa rozhodla 
priniesť niekoľko tipov na darčeky, 
ktoré potešia každého otca „počí- 
tačového typu“. 

Najskôr to bola bezdrôtová myš Log- 
itech Wireless Mouse M515, ponúka- 
júca životnosť batérie v trvaní až dva 
roky, ktorú môžete mať za približnú 
cenu 49.99 €. Pokiaľ vás predošlé 
nezaujalo, môžete siahnuť po solárne 
napájanej klávesnici Logitech Wire- 
less Keyboard K750, vyrobenej bez 
použitia PVC, ktorá má plne recyklo- 
vateľný obal. Klávesnica je napájaná 
zo svetla v miestnosti, no nemusíte sa 
obávať tmy, pretože aj v nej by 
dokázala fungovať ešte tri mesiace. Je 
dostupná za orientačnú cenu 79.99 €. 
Za zmienku určite stojí aj Logitech 
Rechargeable Speaker S/15i, ob- 
sahujúci až osem reproduktorov, hra- 
júcich v špičkovej kvalite. Tento 
darček, disponujúci aj malým di- 
aľkovým ovládaním a výdržou nabí- 
jateľných batérii 10 hodín na jedno 
nabitie je dostupný za orientačnú cenu 
179.99 €. Spoločnosť ukázala aj we- 
bovú kameru Logitech HD Pro Web- 
cam C910, fungujúcu aj na počítačoch 
Mac, ktorá je v predaji za približne 
99.99 €. Vyniká svojim malým 
rozmerom, ľahkou použiteľnosťou a 
kryštálovo čistým zvukom v kombinácii 
s HD obrazom. 


Nasledovná správa poteší pre- 
dovšetkým hráčov, užívateľov, ktorí 

potrebujú atypický, v tomto prípade 
systém SFF (small form factor) pre 
svoju počítačovú skrinku. Spoločnosť 
Shuttle sa totiž rozhodla zverejniť in- 
formácie o hernom stroji menom H3 
6700G, predvedenom na eE3. 
Disponuje základnou doskou H6T, 
procesorom Core 2. generácie (na E3 
bol prezentovaný model Core i5- 
2500K), veľkou, až 16 GB pamäťou 
RAM, samostatnou grafickou kartou, 
dvojicou 3,5“ pevných diskov a 7.1 
kanálovým zvukom. Vpredu má dva 
USB 3.0 porty, obsahuje kryt vyrobený 
z lešteného hliníka a cez vstavené 
HDMI rozhranie bez problémov prehrá 
1080p video. 


Na záver sa predviedol CPU chladič 
PCCooler OC3 W120 od pomerne 
neznámeho čínskeho výrobcu Shen- 
zhen Fluence Technology, zameriava- 
júceho sa momentálne výlučne len na 
ázijské trhy. Pokiaľ si poviete, že ide 
len o ďalší tuctový chladič mýlite sa, 
pretože tento prináša inovatívnu kom- 
bináciu vzduchového chladiča (tower- 
type) s vodným blokom. Disponuje 
medenou základňou s heatpipes a 
hliníkovými rebrami nepravidelného 
tvaru so 120 mm ventilátorom. 
Navrchu je ale časť, určená pre pripo- 
jenie hadičiek pre zabezpečenie chla- 
diaceho okruhu. V praxi to vyzerá asi 
tak, že kvapalina prechádza cez rúrky 
až na spodok chladiča, kde prebehne 
kontakt so základňou, pričom výrobca 
udáva zvládnutie tepelného zaťaženia 
o hodnote 500 W. 


Výrobcovia nám dávajú pocítiť prí- 
chod leta aj prostredníctvom ve- 
tracích produktov. V tomto týždni 
sa uviedla úsporná podložka pod 
notebooky, novučičký VGA chladič 
a nášmu oku neuniklo ani pred- 
stavenie grafickej karty od Club 3D. 


Aké požiadavky by mala spíňať kval- 
itná podložka pod notebooky? Min- 
imálne musí užívateľovi poskytnúť tak 
zaslúžené pohodlie, mala by byť ús- 
porná po energetickej stránke (pretože 
všetci chceme šetriť energiou), na 
škodu určite nebude ani nízka váha či 
štíhly dizajn, no a poteší aj regulácia 
rýchlosti ventilátora. Toto všetko a nie- 
len to ponúka model Cooling Pad 
N200 od spoločnosti Logitech. 
Výrobca nám poskytol aj detaily 
navyše, preto sa s vami informačne 
podelíme. Ako ste si mohli prečítať o 
čosi vyššie, podložka je energeticky 
úsporná a to vďaka jej ventilátoru, 
ktorý je cez USB napájaný tak, aby 
vytváral čo najmenšiu záťaž pre 
batériu vášho notebooku. Samotná 
rýchlosť ventilátora je užívateľom 
„polohovateľná“, konkrétne v dvoch 
stupňoch, ale v prípade nutnosti sa dá 
aj úplne vypnúť, teda tak či oónak môže 
poskytnúť maximálne možný prietok 
vzduchu pri minimálnej hlučnosti. Log- 
itech Cooling Pad N200, ktorá sa dá 
jednoducho prenášať z miestnosti do 
miestnosti podľa dostupných informá- 
cií zakotví na slovenskom trhu kon- 
com júna a kúpiť sa bude dať za 
odporúčanú maloobchodnú cenu 
SDA09 CH 


Firma Club 3DĎ sa rozhodla svoju 
ponuku rozšíriť o novú grafickú kartu 
Radeon HD 6870 X2, založenú na 
Barts riešení, ktorá ponúka dvojslo- 
tový chladič s dvojicou ventilátorov a 
piatimi medenými heatpipes. 
Disponuje pamäťou o frekvencii 4200 
MHz s 2 x 256bitovou pamäťovou 
zbernicou, jadrom s taktom na 900 
MHz a nechýba ani 2240 Stream pro- 
cesorov. K dispozícii je aj rozhranie 
HDMI 1.4, dvojica DVI výstupov a dvo- 
jica mini DisplayPort 1.2 výstupov. 


Grafická karta Club 3D Radeon HD 
6870 X2 bude za $469 dostupná v 
prvom júlovom týždni. 


Výrobca Arctic napokon vyrukoval s 
informáciami okolo nového VGA 
chladiča Accelero Twin Turbo II, dodá- 
vaného s teplovodivým lepidlom G-1. 
Disponuje rozmermi 217 x 122 x 58 
mm, váhou 0,9 kg a chladiacou výkon- 
nou kapacitou 160 W. Chladiaci sys- 
tém je tvorený dvojicou ventilátorov o 
veľkosti 92 mm s fluidnými dynamick- 
ými ložiskami (fungujú pri prevádzke 
od 1000 do 2000 RPM), 35 
hliníkovými rebrami a päticou 6 mm 
medených heatpipes. Na produkt Arc- 
tic Accelero Twin Turbo II je poskyto- 
vaná 6-ročná záruka, pričom je 
kompatibilný s nasledovným širokým 
spektrom grafických kariet: AMD 
Radeon HD 6950, 6870, 6850, 6790, 
6770, 5870, 5850, 5830, 4890, 4870, 
4850, 4830, 4770, 3870, 3850, 2600 
XT, 1950 XTX, 1950 XT, 1950 Pro, 
1950 GT, 1900 XTX, 1900 XT, 1900 
GT, 1800 XT, 1800 XL, 1800 GTO, 
1650 XT, 1650 Pro, 1600 XT, 1600 
Pro, 1550, 1300 XT, 1300 Pro, 1300 a 
Nvidia GeForce GTX 560 Ti, 560, 550 
Ti, 460 SE, 460, GTS 550, 450, 250, 
240 (OEM), GT 340, 330, 320, 130 
(OEM), 9800 GTX+, 9800 GTX, 9800 
GT, 9600 GT, 9600 GSO 512, 9600 
GSO, 8000 8800 GTX (G80), 8800 
GTS 512 (G92), 8800 GTS (G92), 
8800 GTS (G80), 8800 GT, 8800 GS 
(9600GSO), 7000 "950 GT, "900 
GTX, 7900 GT, "900 GS, "800 GTX 
912, "800 GTX, 1800 GT, 6800 XT 
AGP, 6800 XT, 6800 Ultra Extreme, 
6800 Ultra, 6800 LE, 6800 GT, 6800 
GS AGP, 6800 GS, 6800 AGP, 6800, 
6600 LE, 6600 GT AGP, 6600 GT, 
6600 DDR2, 6600. Spoločnosť jeho 
cenu stanovila na $63.32 / €44.54 
(bez DPH). 

E3: Konferencia Microsoftu 


MickTheMage 


E3 sviatok všetkých hráčov alebo aspoň niektorým sa tak táto udalosť javí, dnes konečne za- 
čala. A hneď v úvode konferenciou Microsoftu, ktorá... no povedzme v rámci slušnosti, že 
bola... a nepriniesla nič nečakané. | napriek tomu, podám tu jedno malé magické zhrnutie. 


Celá konferencia sa niesla v znamení 
Kinectu... všade kam sa pozriete vidíte 
Kinect čosi. Zvieratká už síce nie sú v 
móde, ale čo takto ovládať hry a Xbox 
nie len pohybom, ale aj slovom. Áno, 
skutočne prevratná novinka, ktorá 
vám spohodlní ovládanie vašej obý- 
vačky. Opäť sme krok v budúcnosti. 
No keď myslíte... 


Na úvod sme však mali možnosť vi- 
dieť hrateľnú ukážku Modern Warfare 
3. Čo si budeme hovoriť, efektné, bay- 
ovsky mohutné, avšak nudné...ostatne 
ako celá séria. Lenže... ako určite ne- 
jeden fanboy série podotkne, keby 
bola zlá, tak sa nepredáva. Twillight je 
tiež nehorázna sračka a predáva sa. 
Áno, je to o preferenciách a davovom 
šialenstve, nie o kvalitách hry. Ale 
komu niet rady... 


Potom prišiel Mass Effect 3, aby sa 
nepovedalo, výrazným prvkom bude 
ovládanie pomocou Kintectu — 
hlasové ovládanie, treba podotknúť. A 
tak každý hráč bude môcť Shepparda 
v dialógoch zastúpiť svojim hláskom. 
Teda výber možnosti v dialógu. Už 
vidím, ako to nás s podivným využí- 
vaním angličtiny ignoruje. Samozrej- 
mosťou potom bude i kričanie 
príkazov vlastným spoločníkom v boji. 


Ghost Recon: Future Soldier, opäť 
hra, ktorá vsádza na efektívnu prezen- 
táciu a Kinect. Viem, už to začína byť 


trochu jednotvárne, lenže to ešte nie 
sme pri najhoršom. :) 


Ďalšia kopa nudných trailerov na 
možnosť ovládania Xboxu pomocou 
hlasu a nasleduje Gears of War 3, 
ďalší prehypovaný titul, ktorý má však 
tiež veľkú základňu fanúšikov. Niekedy 
by ma zaujímalo prečo. Ľudia sú divní. 
Videli sme boj s nejakou prerastenou 
obludou a príliš neohromila. 


Crytek a ich bývalý projekt Kingdoms, 
teraz už s názvom Ryse a Kinectom... 
viem, už to začína byť trochu stereo- 
typné, ale môžem ja za to? S kritikou 
sa prosím obráťte na Microsoft. 


Samozrejme, každá konzola má svoju 
dojnú kravu. Pre chlapcov a dievčatá 
z Microsoftu je to Halo. A medzi nami, 
Halo už je tak stará hra, Že si zaslúžila 
výročný remake pre Xbox 360. Keď 
myslíte... 


Forza 4 nám ponúkne absolútne nový 
zážitok v mávaní rukami pred televí- 
zorom. Inak však vyzerá celkom k 
svetu. Ale mávať rukou a tváriť sa, že 
riadim auto? Pekné bolo ono rozhli- 
adanie sa okolo seba, ešte to tak 
skombinovať s normálnym ovládaní a 
je to super hra. Pre fanúšikov áut. 


Po autách nastupuje na scénu Peťko 
Molyneaux, aby nám predviedol novú 
hru zo sveta Fable — Fable: The Jour- 


ney. Pre Kinect, ako inak. Na prvý po- 
hľad to vyzerá ako hovadina a obá- 
vam sa, že na druhý tiež. Tretí s tým 
už nič nespraví. Okrem toho, podľa 
ukážky to zrejme bude koľajnicovka 
ako dve svine. 


Týmto gratulujem aj Notchovi a jeho 
Minecraftu k prepracovaniu sa na 
Xbox 360. Nerád to znova opakujem, 
ale možnosť ovládania pomocou 
Kinectu nebude chýbať. Avšak 
Minecraft na konzole? Čo ja vám 
viem... 


Potom sa už konferencia zvrhla úplne 
— všetko na Kinect a všetko poriadne 
podivné. Kinect Disneyland? Kinect 
Fun Labs, možnosť vyvádzať hlúposti 
pomocou Kinectu — vrátane vytvorenia 
presnej kópie seba samého do vlast- 
ného avatara. Star Wars Kinect, 
Dance Central 2, Kinect Sports Sea- 
son 2... nuž skrátka všade Kinect, kam 
sa pozrieš. 


Na záver Halo 4, ohlásenie rovno celej 
novej trilógie a hajde do postielok. 
Vlastne, čakať na konferenciu EA a 
dúfať, že sa nuda á la Microsoft neb- 
ude opakovať. Pre nás skutočných 
hráčov to bola totiž bieda, korenená 
tragédiou. Pravda, vaše det, 
manželky a priateľky si možno vyberú. 
Divné, nikdy by som nemylsel, že 
niečo také niekedy napíšem. :) 


BLOGOSFÉRA 

MickTheMage 


Nuž, EA nám predviedli čo na nás chystajú v najbližších mesiacoch a hlavne sociálne. S 
neustálym opakovaním slova Origin, ale k tomu sa ešte dostaneme. Samozrejme všetko za- 
čalo útokom na našu krásnu rodnú planétu, dalo by sa povedať, že tak trochu masovo a efek- 


tne... 


Asi to už bude nepekný trend posled- 
ných rokov, ale Mass Effect sa nám 
prezentuje v stále akčnejších rozme- 
roch — niekedy to až pekné nie je. 
Avšak čaká nás vyvrcholenie príbehu, 
množstvo našich rozhodnutí sa uza- 
vrie a hlavne... príbeh nás tentoraz 
nasadí do prostred prebiehajúcej 
vojny s Reapermi. 6. 3. 2012 


Všetky ďalšie informácie môžete nájsť 
na origin.com, ako nás neustále 
prezentujúci ponúkajú. Kto sleduje 
hernú scénu aspoň trochu, už vie, že 
sa jedná o online obchod EA, ktorý by 
sa chcel presadiť popri Steame. Zatiaľ 
to vidím tak, že ich slávny „Origin“ je 
len premenovaný download manager 
z ich EA Store. Či sa nejako vyvinie 
nám ukáže čas. 


Ďalšou prezentovanou hrou bola 
závodná hra od BlackBox, čo 
samozrejme nemôže byť nič iné ako 
ďalší Need for Speed. Tentoraz s 
podtitulom Run. Závody naprieč 
celými Spojenými štátmi, kde nechýba 
intergrovaný Autolog (a teda kom- 
pletné sociálne prepojenie na vašich 
známych, neznámych hráčov na 
celom svete) a hlavne možnosť 
opustiť auto, ktorá však (podľa 
ukážky) bude jedným dlhým GTE. 
Efektné, otázkou ostáva, či to nebude 
príliš otravné. 


Star Wars: The Old Republic 
neprinieslo nič nové, len trailer zostri- 
haný z mnohých renderovaných ani- 
mácií s prísľubom vynikajúceho 
zážitku. Otázka znie, verí tu ešte 
niekto Bioware? :) 


Ak sa tu nájde nebodaj fanúšik ex- 
trémneho snowboardingu, tak pre 
neho je určené SSX. Premakanejšie a 
väčšie ako kedykoľvek predtým s 
otvoreným svetom a troma možnými 
spôsobmi hrania. 


SSX však bol len nástup EA Sports, 
tento rok sa dôraz kladie na najnovší 
diel Zo série FIFA - FIFA 12. Na 
prezentácií sme sa dozvedeli všetky 
možné (a myslím, že | nemožné) mar- 
ketingové informácie ohľadne 
úspešnosti predchádzajúceho ročníka 
— jeho predaje a všetky možné plat- 
formy, na ktorých hra existuje. Vyzdvi- 
hol sa už známy „impact engine“, teda 
vylepšená fyzika všetkého čo sa 
odohráva na ihrisku. Nechýbalo ani 
pripomenutie, že futbal je najsvetove- 
jšia hra a všetci ju radi hrajú. Čo nás 
opäť privádza k sociálnemu rozmeru 
hrania á la EA. Football Club je interná 
sociálna sieť pre všetkých hráčov hier 
FIFA bez ohľadu na platformu, bude 
prepájať všetkých hráčov, či fanúšikov 
rovnakých klubov, sledovať vývoj zá- 
pasov v reálnom svete a dávať vám 
výzvy na prekonávanie. Prehral váš 
obľúbený tím v realite? Výzva, dajte si 
zápas a tentoraz vyhrajte. Jedna plat- 
forma pre všetky FIFA hry. 


Na scénu nastupujú borci z NFL, 
športu, ktorý mi nikdy nič nehovoril — 
americký futbal - Madden NFL 12. Po- 
divná vec, ale v Štátoch to zrejme 
všetci žerú. Borci vyzerajú akosi vys- 
tresovane, človek by povedal, že taká 
hora mäsa ani nemôže mať strach. 
Zrejme sa boja Moora. :-) 


Pre RPG pozitívnych je tu opatrné 


tešenie na Kingdoms of Amalur: Reck- 
oning, ktorá vyjde v roku 2012. Zatiaľ 
síce vyzerá príliš genericky, ale RPG 
s otvoreným svetom nie je nikdy dosť, 
takže treba dúfať, že sa aspoň 
priemerne vydarí. 


Insomniac predstavili svoju novú hru s 
názvom Overstrike, e) parte 
neposlušných agentov, v divnom svete 
a s humorným nadhľadom. Nuž, 
uvidíme kam nás výsledná hra 
dovedie. Zatiaľ sa môžem kochať len 
CGI trailerom. 


Všade samá sociálna sieť a sociálne 
hranie a sociálna nespokojnosť a 
nikde žiaden Facebook? Nebojte sa, i 
tu má pre vás EA niečo pripravené. 
The Sims: Social. Slimáci na Face- 
booku, vyzerajú tak divne, že sa 
pýtam sám seba (koho iného?), že kto 
bude sociálnych slimákov hrať? 


Nakoniec to najlepšie? DICE zrejme 
strčili celý nudný Modern Warfare do 
vrecka a ešte sa do neho aj vysmrkali. 
Battlefield 3, prezentované na PC, 
vyzeralo v skutku úžasne. Vojna čo 
najbližšie fanúšikovi podobných hier, 
žiadne stupídne scenáre a hlúpe 
efekty. Priamočiara akcia, ktorá 
dokáže pohltiť. Mimochodom, ako 
prízvukovali všetci zúčastnení, všetky 
multiplayer vymoženosti a služby sú 
samozrejme zadarmo. -) 
Zabezpečuje Battlelog. 

